ועדת הכלכלה, כנסת 20, פרוטוקול מספר 825, 2018-08-01 10:30

איתן כבל: שלום לכולם, בוקר טוב.

איתן כבל: גברתי מנהלת הוועדה, היועצת המשפטית, דובר, רשמת, אורחים נכבדים, לכבוד הוא לנו להיות השידור הראשון של חברת אר.

איתן כבל: ג'י.

איתן כבל: אי.

איתן כבל: היא הולכת לנהל לנו את ערוץ הכנסת.

איתן כבל: אנחנו מאחלים לכם בהצלחה, בהצלחה, בהצלחה.

איתן כבל: אני מקווה שאם לא כל העובדים הנוכחיים יקלטו באר.

איתן כבל: ג'י.

איתן כבל: אי, בערוץ הכנסת, לפחות רובם המכריע.

איתן כבל: עשיתם עבודה מדהימה, עבודה יוצאת מן הכלל.

איתן כבל: יש ביניכם אנשים שאנחנו אוהבים.

איתן כבל: נהיינו חברים - מהצלמים, המאפרות, המאפרים, כל הצוות מא' ועד ת'.

איתן כבל: באמת תודה.

איתן כבל: אני אומר את זה בהתרגשות.

איתן כבל: תמסרו תודה לכולם.

איתן כבל: מכל הלב אני אומר את זה, בוודאי בשמי.

איתן כבל: אנחנו מאחלים, כפי שאמרתי, לאר.

איתן כבל: ג'י.

איתן כבל: אי בהצלחה בכניסתם לאתגר הגדול הזה.

איתן כבל: אני מקווה שהם יצליחו להרים עוד מדרגה את ערוץ הכנסת.

איתן כבל: באמת תודה רבה לכם.

איתן כבל: האמת היא שלא התגעגעתי אליכם, אפילו בכלל לא.

איתן כבל: תשמע, גילוי נאות אני רוצה לעשות, שלא מישהו יחשוב שהשתפכתי מגעגועים אליכם.

איתן כבל: קודם כל, אנחנו כאן.

איתן כבל: אני רוצה לקבוע את סדרי הדיון.

איתן כבל: הדיון יתקיים עד לא יאוחר מהשעה 13:30, שיהיה ברור.

איתן כבל: יש מצב שאני אפילו אסיים אותו ב-13:00, אם אני אראה שאנחנו מתקדמים כמו שצריך.

איתן כבל: גברתי מנהלת הוועדה, גברתי היועצת המשפטית, אני רוצה כבר שיירשם בפרוטוקול, הנושא הראשון שיידון עם חזרתנו מפגרת הקיץ יהיה נושא העסקה.

איתן כבל: נושא העסקה הוא נושא חשוב.

איתן כבל: האמת היא שזה הנושא שרוב האנשים נמצאים כאן סביבו, מבלי להמעיט כהוא זה מהערכים המרכזיים בהם אנחנו עוסקים, שזה מה הוא תפקידו של קצין הבטיחות.

איתן כבל: זה נושא לא פחות חשוב.

איתן כבל: בוודאי רובכם יודעים מאיפה אני בא.

איתן כבל: התמודדתי ליושב-ראש ההסתדרות, תמכתי בשלי לתפקיד יושבת-ראש ההסתדרות.

איתן כבל: נושא העובדים מאוד מאוד קרוב לליבי.

איתן כבל: אני מקווה שנצליח להוציא מתחת ידנו החלטה מאוזנת ונכונה, כמו שכבר כתוב בגמרא: "זה נהנה וזה לא חסר".

איתן כבל: כיוון שהנושא של קציני בטיחות הוא גדול מסך חלקיו, הוא מצריך טלטלה.

איתן כבל: אני אומר שהוא מצריך טלטלה, כיוון שבעולם החדש מקומו של קצין הבטיחות הוא לא רק לתקן פנצ'רים או דברים מהסוג הזה, הוא עולם תוכן שלם.

איתן כבל: זה עולם שבו הטכנולוגיה מאוד התקדמה.

איתן כבל: זה לא שאתה מכניס את הראש, מחליף איזה בורג ואומר "יאללה סע".

איתן כבל: היום במכוניות הכל ממוחשב.

איתן כבל: קצין הבטיחות הוא סוג של רגולטור בתוך התהליך הזה, הרבה מעבר למי שבא ועוסק וצריך להחליף.

איתן כבל: הוא בעצם הסמכות העליונה.

איתן כבל: אנחנו יודעים מה קורה בעולמות תוכן שבהם קצין הבטיחות תלוי באחרים.

איתן כבל: זה מסובך מאוד מאוד מאוד.

איתן כבל: אנחנו רוצים לייצר, ואת זה אני אומר לך כי אתה נציג הממשלה, חברי אפי, מעמד יותר חזק לקצין הבטיחות.

איתן כבל: זו אחת המשימות שאני שם לעצמי.

איתן כבל: עשינו את זה בעולמות תוכן אחרים: בעולם הבנקאות, בחוק נתוני אשראי.

איתן כבל: זה עולם תוכן אחר, אבל זה כמעט אותו דבר.

איתן כבל: שם הממונה על זכויות הפרט היה זה שהכניס בדרך כלל את האוטו לחנייה.

איתן כבל: לפעמים, אם היה זמן, הוא עסק בעניין של זכויות הפרט.

איתן כבל: זה היום עולם תוכן ענק.

איתן כבל: אותו דבר אני רוצה כאן.

איתן כבל: יש היום ציים גדולים, יש עולם של משאיות.

איתן כבל: כולם היום בלחץ, רוצים לעמוד.

איתן כבל: קצין הבטיחות יודע שאם מקומו לא בטוח, הוא יכול - - אנחנו מכירים את זה בכל מקום, זו לא המצאה רק של קציני בטיחות.

איתן כבל: כמו שאמרתי לך במשפט האחרון, חשוב לי לקבע את מעמדו של קצין הבטיחות.

איתן כבל: אני מקווה שעד שתחזרו תחשבו איך אנחנו הופכים אותו לכוח מרכזי בתוך כל התהליכים האלה.

איתן כבל: בכמה מכוניות ישראל מלאה היום?

קריאה: 3.5.

איתן כבל: כמה מתוכן בעולמות - - ?

קריאה: הכבדה?

איתן כבל: היא לא חייבת להיות כבדה, היא גם יכולה להיות בליסינג, כמו אצל קצין הבטיחות של הכנסת.

קריאה: חצי מיליון.

איתן כבל: אלה מספרים עצומים.

קריאה: ככל שהמיקוד שלו הוא להתעסק בכללים טכניים, לא בעניין האנושי, שזה בהחלט כיוון - -

איתן כבל: לזה אני מתכוון.

שמעון סודאי: חוץ מהחצי מיליון, יש על כל רכב 4 - -

איתן כבל: בסדר גמור, חברים.

איתן כבל: אני חוזר אל תוך התהליך.

איתן כבל: גברתי תאמר היכן אנחנו אוחזים – ונמשיך.

מרב תורג'מן: אני רק אזכיר שבישיבה אחת לפני אחרונה אדוני החליט לדון, כמו שאמרת, בתפקידי קצין הבטיחות.

מרב תורג'מן: הוועדה החלה בדיון בתקנה 585(א) שעניינה תפקידי קצין בטיחות.

מרב תורג'מן: פסקאות (9) עד (12) אושרו.

מרב תורג'מן: בדיון הקודם הובא נוסח חדש לפסקה (13).

מרב תורג'מן: הדיון בה הסתיים, למיטב זכרוני, אך היא טרם הוצבעה.

מרב תורג'מן: הוועדה גם דנה בפסקאות (14) ו-(15).

מרב תורג'מן: היא דרשה מהמשרד לקבל נוסחים מתוקנים, היא דרשה לבחון באופן מקצועי את הדרישות שבטפסים שבתוספת.

מרב תורג'מן: אני מציעה שהמשרד יציג את השינויים בפסקאות (14) ו-(15), את השינויים שבתוספת, ואז מפה אפשר יהיה להמשיך.

איתן כבל: מה אתה אומר, אפי?

אפי רוזן: זה בסדר גמור, אנחנו מתואמים.

קריאה: הייתה גם החלטה על כך שיושבים איתנו, רק שלא ישבו איתנו.

סיגלית ברקאי: אני אקריא את הנוסח המתוקן שעשינו לפסקה (14) ו-(15).

סיגלית ברקאי: (14) לבצע, אחת לחודש, בדיקת תקינות המערכות וקיומם של המסמכים שבאוטובוס, ברכב ציבורי, וברכב מסחרי החייב ברישיון מוביל, ולמלא את הטופס המתאים לסוג הרכב כפי שמובא בחלק ג' בתוספת השלוש ערה, וזאת לאחר שנערכת לרכב בדיקת תקינות על ידי קצין הבטיחות או על ידי מוסך כמפורט בפסקה (13) או על ידי מכון רישוי בהתאם לצרכי הבדיקה הנדרשת, ובתום הבדיקה יאשר בחתימתו על גבי רישיון ההפעלה או רישיון המוביל, לפי סוג הרכב, את תקינות הרכב;

אפי רוזן: אם אדוני זוכר - -

איתן כבל: אני זוכר.

אפי רוזן: אמרת שלאשר מטיל נטל רב מידי.

איתן כבל: אני אזכיר לכם, וזה מתקשר לגמרי עם הפתיחה שלי, שקצין הבטיחות, לא שהוא לא צריך לדעת איך לעשות וכו', זה בוודא ובוודאי.

איתן כבל: אני אזכיר לכם שאחד הדברים שאנחנו התווכחנו עליהם בפעם הקודמת זה על מה הוא יכול לראות בעין, אלה דברים הוא יכול לראות בעין מבלי להעלות את זה על המגביה, על הליפט.

איתן כבל: כשבא קצין בטיחות, הוא מסתכל, הוא רואה.

איתן כבל: לפעמים אתה רואה שהגלגל צריך להיות מוחלף.

אפי רוזן: זה מה שנקרא מישוש וראייה בלבד.

איתן כבל: נכון.

מרב תורג'מן: אדוני, אני מציעה שאולי נעבור לתוספת.

סיגלית ברקאי: כל הבדיקות מפורטות בטפסים של התוספת.

סיגלית ברקאי: עברנו על כל הטפסים.

סיגלית ברקאי: בדקנו באיזה בדיקות נדרש משהו שהוא קצת יותר מורכב מבדיקה ויזואלית.

איתן כבל: אני רואה שהורדתם בלמים, רפידות, דיסקיות.

איתן כבל: אתה רואה אם יש נזילת שמן.

אפי רוזן: אם אתה רואה, זה בסדר.

אפי רוזן: אם לא ראית והייתה, לא עשית שום דבר לא בסדר.

קריאה: על בדיקת שלדה?

עבד אל חכים חאג' יחיא: אתה לא יכול להבטיח את זה.

איתן כבל: בדיקת שלדת הרכב (בעין) ונזילות לסוגיהן, רצועות גלויות (יובש תקינות), מפלסי נוזלים (שמן מנוע, שמן בלם, נוזל קירור), צמיגים (בעין), תאורה (חניה, בלימה, ערפל ראשיים, איתות, רוורס), אביזרי בטיחות (מטף, אפוד זוהר, משולש, מגבה).

איתן כבל: יש הערות?

גבי בן הרוש: אני מצטער פה, חבריי, נותנים לכם לחתום על טפסים, עשו אתכם מכונאים, מכוני רישוי.

גבי בן הרוש: אם אני אתייחס לדוח של המשטרה רק מלפני שבוע, 1,800 משאיות הורדו מהכביש עם ליקויי בטיחות חמורים.

גבי בן הרוש: אני לוקח בחשבון שלגבי 50% המשטרה טעתה.

גבי בן הרוש: אותן משאיות קיבלו אישור חודשי מקצין הבטיחות על כך שהכל תקין.

שמעון לוקמן: או שכן, או שלא.

אפי רוזן: גבי, רק הערה קטנה למה שאתה אומר.

אפי רוזן: שים לב על איזה סוג רכב הנספח הזה מדבר.

איתן כבל: אל תטעה, הוא צודק.

איתן כבל: אני אומר את זה מעבר לעניין הזה.

מרב תורג'מן: יש להם את הטופס שלהם שמותר להם - -

איתן כבל: יקירה, בואי נעשה סדר.

איתן כבל: בואו לא נצא מתוך עולמות התוכן.

איתן כבל: נתתי לגבי להתייחס, אני מכבד אותו.

איתן כבל: גבי, עצור כאן.

איתן כבל: אני אתן לך את האפשרות להתייחס.

איתן כבל: בוא נלך בצורה שיטתית.

איתן כבל: יש את עולם התוכן של הרכבים הפרטיים, יש את עולם התוכן של המשאיות והאוטובוסים.

איתן כבל: כמובן שככל שהרכב יותר גדול כך אפקט הפגיעה שלו הרבה יותר גדול, אפקט ההיפגעות שלו, כמו אוטובוס שמוביל אנשים.

איתן כבל: צריך להתייחס לכל דבר בצורה שונה.

איתן כבל: יש אלמנט נוסף, וזה האם בחברת משאיות שבה קצין הבטיחות, בהנחה שיש לו "סטנדינג", בהנחה שיש לו מעמד בתוך החברה, כתב שהרכב הולך למוסך, מנהל העבודה יכול לומר: הי, אח שלי, שום מוסך, אני צריך בעוד - -

עבד אל חכים חאג' יחיא: יש לי סדר יום, אני חייב להגיע.

איתן כבל: יש לי סדר יום, אני חייב להגיע, לא מעניין אותי עכשיו.

גבי בן הרוש: אדוני היושב-ראש, אני מוביל את חוק קציני בטיחות משנת 97.

איתן כבל: מלווה.

גבי בן הרוש: מלווה.

גבי בן הרוש: הבאתי חקיקה שמדברת על כך שלכל משאית מעל 10 טון יהיה קצין בטיחות.

גבי בן הרוש: זה בגלל המערב הפרוע שקרה במדינת ישראל עם התאונות והנפגעים.

גבי בן הרוש: הוקמו ועדות חקירה, יש המלצות, יש מחקר של ועדת כנסת, רק אני לא רואה שיש התייחסות.

גבי בן הרוש: במקום שקצין הבטיחות יתעסק עם הגורם האנושי, הוא מתעסק עם דבר שאין לו מושג ואין לו הבנה.

גבי בן הרוש: אם אדוני רוצה להעביר את התקנה הזאת, אין בעיה, אבל שתהיה אחריות פלילית על משאית או אוטובוס שנוסעים באישור קצין בטיחות.

גבי בן הרוש: אי אפשר לברוח מאחריות.

גבי בן הרוש: תקנה 585 אומרת שהוא ימליץ למנהל.

גבי בן הרוש: להזכיר לכל חבריי פה, 50% מכלי הרכב, אם לא 60%, הם לא ציי רכב, הם בבעלות פרטית.

גבי בן הרוש: קצין הבטיחות מאשר בטלפון.

גבי בן הרוש: בקשה, להטיל עליהם אחריות.

גבי בן הרוש: אתם רוצים להיות מוסכניקים?

גבי בן הרוש: אנחנו בקדמה, אנחנו בטכנולוגיה.

איתן כבל: קודם כל, תודה.

איתן כבל: אני רוצה להזכיר לך שאתה מתכתב לגמרי עם הפתיחה שלי, עם הדברים שאמרתי בפתיחה.

איתן כבל: עם כל הכבוד, לפי שיטתך כל אחד יכול להיות קצין בטיחות.

איתן כבל: הוא לא צריך להבין כלום, הוא לא צריך לעשות כלום.

איתן כבל: קצין בטיחות צריך להבין ברכבים שהוא בודק אותם.

איתן כבל: הוא לא מוסכניק.

איתן כבל: אם אני עומד מול הרכב, הדבר היחיד שאני יודע לעשות זה להחליף גלגל.

איתן כבל: הגלגלים היום זה כבר לא כמו שהיה פעם, זה סיפור בפני עצמו.

איתן כבל: אין סתירה בדבריך.

איתן כבל: בעיקרון אני מקבל, רק אני אומר לך שבנקודה הזאת אין דבר כזה שיהיה קצין בטיחות שלא מכיר את עבודתו, שלא מכיר את הרכב.

איתן כבל: חלק מהעניין זה הצורך לצאת להשתלמויות, ללמוד התפתחויות כאלו ואחרות.

איתן כבל: קשה היום מאוד, אני מודה, ככל שהטכנולוגיה מתקדמת, להבין מרק לראות.

עבד אל חכים חאג' יחיא: יש היום את המחשב.

איתן כבל: נכון, אתה מכניס אותו לתוך מוסך, אתה מחבר אותו למחשב, עושה לו את הדיאגנוזה.

שמעון סודאי: מה זה עוזר, אדוני, אם הנהג לא מקבל הדרכה?

איתן כבל: זה בדיוק מה שאני אומר, שמעון, שהוא צריך לצאת להדרכות.

איתן כבל: נקודה נוספת, שהיא הכי הכי, זה שאם החתימה שלו לא הופכת להיות חתימה מחייבת, אם הוא לא אומר: אדוני, הרכב מושבת עד לטיפול ב-א',ב',ג' ו-ד', לא עשינו כלום.

איתן כבל: אז נכון, לא כל רכב חייב להיות מושבת רק כי המגב שלו בקיץ לא עובד.

איתן כבל: אתה חונן לאדם דעת ומלמד לאנוש בינה, גבי.

גבי בן הרוש: הוא רוצה סמכות?

גבי בן הרוש: אין סמכות בלי אחריות.

איתן כבל: זה כמו שגלגל של משאית מתפוצץ בכביש 6.

איתן כבל: אינני יודע אם זה נובע מזה שהיא עולה על איזה שהוא מוקש.

איתן כבל: במשאיות קשה יותר שזה יקרה מאשר במכונית פרטית, זה צריך להיות באמת משהו רציני.

איתן כבל: זה יכול להיגרם מכך שהיה צריך להחליף את הצמיג.

עבד אל חכים חאג' יחיא: יכול להיות שהוא בדק בתחילת החודש והתאונה הייתה ב-25 לחודש.

עבד אל חכים חאג' יחיא: צריך גם פרופורציה מסוימת.

אפי רוזן: אני אגיד פה מילה לגבי ולאנשים.

אפי רוזן: אנחנו, לדעתי, טועים.

אפי רוזן: גבי, גם לקצין הבטיחות וגם לבעלי החברה מתקיימת אחריות פלילית בכל אחד מהדברים שאמרת.

אפי רוזן: יגידו לך משפטנים חכמים פה שבין קיומו של סף פלילי לבין היכולת ליצור הוויה שתביא לאישום פלילי המרחק הוא רב.

אפי רוזן: אתה טועה בבקשה.

אפי רוזן: האחריות הפלילית קיימת.

אפי רוזן: אנחנו מתכוונים - הודענו לוועדה, היושב-ראש קיבל – להטיל בחקיקה ראשית סנקציות.

אפי רוזן: בענישה יש שני פרמטרים: מידיות העונש ועומק העונש.

אפי רוזן: זה לא קשור לזה.

אפי רוזן: יש אחריות פלילית.

אפי רוזן: זה לא העניין פה בכלל.

אפי רוזן: זה שיש אחריות פלילית לא אומר שכל קצין בטיחות ילך לבית משפט.

גדי אברהם: אני נהג אוטובוס.

גדי אברהם: אני לא יודע כמה קציני בטיחות בתעבורה שראו את תקנה 168, שזו תקנה של שעות נהיגה ומנוחה, פנו אי פעם לבעל החברה או לנהג.

גדי אברהם: בשביל זה הם מקבלים את הטכוגרף.

גדי אברהם: את דסקית הטכוגרף הם מקבלים פעם בחודש.

גדי אברהם: הם בכלל פנו לנהג, הוציאו מכתב, הודיעו למשטרה?

שמעון סודאי: ועוד איך עשו את זה.

אפי רוזן: לא הבנתי מה אתה רוצה להגיד.

גדי אברהם: אני לומד להיות קצין בטיחות בתעבורה.

גדי אברהם: אני רוצה להגיד שגבי צודק, צריך שתהיה אחריות פלילית על בעל החברה וקצין הבטיחות.

מרב תורג'מן: יש אחריות פלילית.

גדי אברהם: ביחד.

גדי אברהם: היום נהג האוטובוס נעצר.

גדי אברהם: הוא מקבל את הדוח.

גדי אברהם: בעל החברה לא מקבל כלום.

איתן כבל: גדי אברהם, יצאנו מהנתיב, אנחנו לא בנתיב.

איתן כבל: אני אסיים להקריא את התוספת, אחר כך תתייחסו לעניין התוספת.

איתן כבל: תקינות מגבים; נסיעת מבחן, לרבות בדיקת מערכות היגוי (תפוחים, סרנים וקפיצים).

איתן כבל: טופס 13 גם צריך להקריא?

מרב תורג'מן: כן.

מרב תורג'מן: הטופס שכרגע הקראת מדבר על רכב פרטי ועל רכב מסחרי עד 9,999 קילוגרם.

מרב תורג'מן: הטופס הבא מדבר על אוטובוס.

מרב תורג'מן: לאחר מכן יש התייחסות למונית, אחר כך משאית.

מרב תורג'מן: יש 4 טפסים.

שמעון סודאי: זה צריך להיות עד 3.5, לא עד 10.

שמעון סודאי: יש תקינה אירופאית שאומרת שרכב פרטי זה עד 3.5, 4 טון.

שמעון סודאי: אתה לא יכול לשים את זה ואת זה ביחד.

שמעון סודאי: זה לא עובד ביחד.

שמעון לוקמן: על זה בדיוק נעצר העניין בדיון האחרון.

שמעון לוקמן: נועם בא ואמר - באיזה שהוא מקום בצדק - שדינו של רכב 3.5 ודינו של רכב 9,999 הוא לא אותו דבר.

שמעון לוקמן: זה אפילו לא אותה תקינה.

שמעון לוקמן: אנחנו מנסים ללכת לתקינה האירופית.

שמעון לוקמן: אני אתן דוגמה הכי קלה.

שמעון לוקמן: כולם צועקים על בלמים, על בלמים שלא עצרו.

שמעון לוקמן: ברכב מעל 8 טון הבלמים הם בלמי אוויר.

שמעון לוקמן: כל מערכת הבלימה, כל ההפעלה וכל אופן הבדיקה שונים לחלוטין.

שמעון לוקמן: זה לא שונה ממשאית.

מרב תורג'מן: השאלה אם צריך לבדוק את אותם מרכיבים.

מרב תורג'מן: יכול להיות שהבדיקה היא שונה, אבל הבלמים - -

שמעון לוקמן: גברתי, אני לא נכנס למה בודקים, על זה לא דיברנו, אבל הערך של לחבר את שני הדברים ביחד - -

איתן כבל: חברים יקרים, מה חפרתם לי עכשיו כולכם?

איתן כבל: אנחנו כבר פה עושים חפירות 1914.

איתן כבל: בסך הכל מנסים להגדיר את המינימום.

איתן כבל: עדיין לא אמרנו, לא קבענו.

איתן כבל: יש איזה מינימום נדרש.

איתן כבל: לפני שאתה יוצא לסיור בצבא, לפני שאתה מוציא את הרכב מתוך הבסיס, מעמידים לך אותו במקום ישר, אתה בודק שמן, אתה בודק מים.

איתן כבל: זה עדיין לא אומר שהאוטו תקין.

איתן כבל: יש איזו שהיא פעולה מינימאלית שאתה נדרש לעשות לפני שאתה יוצא, זה הכל.

איתן כבל: אנחנו פה מנסים לקבוע כללי יסוד.

איתן כבל: ברכבים המתקדמים של היום, עד שאתה לא מביא אותו למוסך ומחבר אותו למחשב שעושה לו את הדיאגנוזה של מה שקורה שם, אתה יכול להסתכל על זה שעה, להגיד: לדעתי זה פה, לדעתי זה פה, לדעתי כאן, לדעתי כאן.

איתן כבל: גם אנחנו היינו במוסכים שאנשים אמרו את דעתם, רק שהיום דעתם לא נחשבת עד שהאוטו לא מתחבר לתוך המערכות.

איתן כבל: די, די, די.

נועם קום: חבר הכנסת כבל, בוא תזכור שאתה מייצר פה תקנות שיהיו לאורך הרבה שנים.

נועם קום: אתה בא ואומר שהכל פה הולך להיות תכנים חדשים.

נועם קום: אנא מכם, אם כבר עושים תוספת של מגוון של סוגי רכבים, סווגו את זה באופן מקצועי, לא חובבני, תתייחסו למעורבות של כלי הרכב בתאונות קשות, תנו את הטבלה בהתאם.

נועם קום: לקחת היום מכונית בסיסית עד 10 טון זה לגמרי לא מקצועי, גם מבחינת המעורבות של הרכבים בתאונות.

נועם קום: אנחנו חושבים שאם יש משאיות ואוטובוסים מ-3.5 טון עד 10 טון, צריכה להיכנס טבלה נוספת שתיתן את אותם פרמטרים.

נועם קום: זה לא יכול ללכת על אותו קובץ ועל אותה טבלה, כי סביר להניח שעם השנים יהיו פה שינויים.

נועם קום: כבר יש לנו הערות על מה שכתוב פה לגבי משאיות.

נועם קום: זאת הייתה הבקשה.

איתן כבל: הרעיון ברור.

איתן כבל: את האמת להגיד לכם?

איתן כבל: אין לי את הכלים להכריע בדברים האלה, זה עניין מקצועי לחלוטין.

איתן כבל: זה כמו שאתה מביא אוטו למוסך ומוסכניק אחד אומר לך: הבעיה היא פה, והשני אומר לך: הבעיה היא כאן.

איתן כבל: אין לי את היכולת להכריע בשאלה הזאת.

עבד אל חכים חאג' יחיא: אתה רק משלם.

איתן כבל: אפי, תיתן את ההתייחסות שלך.

איתן כבל: אם אתה מרגיש שאתה על אדני ברזל, שאין לך ספק שהעבודה המקצועית חסינה נגד כל טענה אחרת מקצועית שיכולה לנבוע ממקומות אחרים, אז עם כל הכבוד לחברי, והוא באמת חברי הרבה שנים, אני אגיד שאלה אנשי המקצוע שלי.

איתן כבל: אם יש לך ספק בעניין הזה, אנחנו נקריא את זה, נאשר את זה.

איתן כבל: אם משיחה איתם תשתכנעו שצריך לעשות שינוי, אני אעשה רביזיה.

איתן כבל: אני לא מתווכח.

איתן כבל: הוא מעלה פה את עניין הסיווג.

נועם קום: גם במכון רישוי כשנכנסים לטסט יש סיווג כזה.

איתן כבל: אני רוצה להבהיר.

איתן כבל: אתה יכול להגיד לי את זה, יקירי, אלף פעם.

איתן כבל: כשאני יודע להגיד לך שאתה לא צודק ודעתך לא מקובלת עלי, אני אומר את זה בצורה חדה, ברורה, לא ליד, לא כאילו.

איתן כבל: פה אתה מכניס אותי לעולם תוכן - - גם אם הייתי נשיא בית המשפט העליון, הייתי אומר שיש עד מומחה כזה, עד מומחה כזה.

איתן כבל: אין פה עניין שאני יודע לבוא ולהגיד שזה נכון או זה נכון.

איתן כבל: אני מציע שאדוני, כפי שאמרתי, ייתן את ההתייחסות שלו.

איתן כבל: אני לא מתכוון יותר להתברבר.

איתן כבל: אתה תאמר את העמדה שלך.

איתן כבל: תשבו ביניכם.

איתן כבל: אם תצליחו לשכנע את הצוות המקצועי של המשרד שיותר נכון לפעול כך, אין לי בעיה.

אפי רוזן: נועם הוא מאלה שישבנו איתם אחרי הדיון הקודם.

אפי רוזן: שלחת אותנו גם לעשות שיעורי בית עם אנשי המקצוע וגם לשבת עם חלק מהאנשים.

אפי רוזן: הנושא הזה עלה על השולחן.

אפי רוזן: מתוך 8 או 9 דברים שעסקנו בהם נועם יצא מרוצה מ-8 דברים.

אפי רוזן: כשלא הקשבנו לו בתשיעי, אז אמרו שדעתנו לא מקצועית כבר.

אפי רוזן: עמדתנו הייתה מקצועית גם ב-8 הקודמים.

אפי רוזן: אדוני, אין שום סיבה לפצל את סוגי הרכב האלה.

אפי רוזן: גם אם אתה רוצה, נועם, לדבר על נתונים, ויושב פה צביקה דן מהרשות הלאומית, ה-סי 1 הוא לא ה-trouble maker של תאונות הדרכים.

אפי רוזן: בוא נסדר את זה.

אפי רוזן: זה לא השחקן המרכזי.

אפי רוזן: לא צריך לטעון טענות שהן לא תלויות על עובדות.

אפי רוזן: הרכב, מבחינת המנגנונים והמכלולים שביקשנו שייבדקו בעין, עומד בזה.

אפי רוזן: מדובר ברכבים שהטכנולוגיה שלהם מתקדמת.

אפי רוזן: מדובר ברכבים שאתה מכיר אותם בדיוק כמוני.

אפי רוזן: אין שום סיבה.

אפי רוזן: הפרדנו בין עד 10,000 לבין מעל ל-10,000.

אפי רוזן: אני חושב שכל אחד פה בשולחן מבין בדיוק מה ההבדל.

אפי רוזן: לגבי מערכות בלימה וכל זה אתה צודק, אבל אנחנו ענינו כבר מזמן.

אפי רוזן: יושב-ראש הוועדה הסביר שאין פה קמופלז', שלא נבקש להתחיל לבדוק בלמים מבן אדם שאין לו יכולת לבדוק בלמים.

אפי רוזן: אנחנו לא מבקשים ממישהו לעשות משהו שמחר בבוקר יביא אותו לעשות חתימה של קמופלז'.

אפי רוזן: זה לא מה שאתם רוצים, זה לא מה שאנחנו רוצים.

אפי רוזן: אנחנו לא מסתתרים יותר מאחורי כל מיני סיסמאות ריקות.

אפי רוזן: זאת עמדתנו המקצועית.

אפי רוזן: היא עברה אנשי רכב, למשל המהנדס אבנר פלור.

אפי רוזן: הוא מבין יותר ממני ברכב, הרבה יותר ממני.

אפי רוזן: זו עמדתנו.

משה בקר: אני נציג של אי.

משה בקר: טי.

משה בקר: אס ישראל.

משה בקר: אני מלווה את הנושא של קציני הבטיחות לאורך שנים רבות.

איתן כבל: הרבה שנים.

משה בקר: דווקא כאיש אי.

משה בקר: טי.

משה בקר: אס אני בא ואומר שמשרד התחבורה, כמי שעוסק בנושא של קציני הבטיחות, נושא של בטיחות הרכב ובטיחות הנהגים, עושה לעצמו כאן עבודה קלה.

משה בקר: העבודה הקלה הזאת מתפתחת על רקע זה שכולנו חושבים שהולך להיות רכב אוטונומי בעתיד, על רקע זה שיש מערכות אוטומטיות ובקרים שכשאתה נכנס למוסך הם מתחברים לך ונותנים לך את הדיאגנוזה.

משה בקר: קיימת בנושא הזה בעיה גדולה מאוד, היא נובעת מהתערובת שישנה.

משה בקר: היא כוללת גם את זה שהרכב הוא לפי סטנדרטים ישנים ויש לך נזילות כי לא חיברו נכון את הצינור במקום הנכון, וגם את הבעיה של כניסת מערכות מתוחכמות מאוד שלא רק קציני הבטיחות לא יודעים - ודאי לא הנהגים - גם במוסך הם לא מתעדכנים בצורה רצינית כדי לדעת איפה בדיוק התקלה, איזה תקלה יכולה להיות קריטית.

משה בקר: זה קל מאוד למחוק סעיפים של בקרה, של מה צריך לבדוק, כן או לא.

משה בקר: נאמר על העניין של הגורם האנושי.

משה בקר: הגורם צריך להיות ברמת הפיקוח של משרד התחבורה על קציני הבטיחות ועל המוסכים, על ההשתלמויות הרציניות שהמוסכים צריכים לעבור והמומחים שלהם עם כל המערכות החדשניות שהם לא מכירים ולא יודעים אותן, ועל ההשתלמויות של קציני הבטיחות וההגדרה בדיוק באיזה תחום הם כן יכולים להתמחות.

משה בקר: את כל הדברים האלה לא ללכת למחוק בצורה סיטונאית.

איתן כבל: ד"ר בקר, לא היית בדיון הקודם, לא היית בדיונים הקודמים.

איתן כבל: הבדיקות האלו הן פועל יוצא של דיון שהתקיים פה.

איתן כבל: משרד התחבורה לא עשה לעצמו חיים כפולים.

משה בקר: קלים.

איתן כבל: אתה אמרת קלים.

איתן כבל: אני משתמש במשפט שאני רוצה להרכיב.

איתן כבל: מה שמונח פה זו ההצעה המקורית שהביא משרד התחבורה.

איתן כבל: אחרי דין ודברים שהתקיים כאן אמרנו להם שהם כותבים פה דברים שהם לא יוכלו לעמוד בהם.

איתן כבל: זה לא תפקידו של קצין הבטיחות לעסוק בהם.

איתן כבל: כפי שכותבת לי מנהלת הוועדה, זו כבר ישיבה שישית.

איתן כבל: חברות וחברים, אני מקבל את עמדת המשרד, אתם היועצים המקצועיים של חבר הכנסת חאג' יחיא ושלי.

עבד אל חכים חאג' יחיא: כשאנחנו מקיימים פה דיון, אנחנו מקיימים אותו גם כדי לשמוע את הדעה האחרת, את הדעה הנגדית.

איתן כבל: חבר הכנסת חאג' יחיא, מי כמוך יודע שהוועדה הזאת היא האחרונה שאפשר להגיד עליה את הדבר הזה.

איתן כבל: אני רוצה להזכיר לאדוני, כל המחיקות שאתה רואה הם פועל יוצא של הדיונים.

מרב תורג'מן: שני דיונים.

עבד אל חכים חאג' יחיא: הייתי פה.

אפי רוזן: אפילו המשרד המקצועי לומד מהדיונים כאן.

איתן כבל: נכון, כל משרד.

ניסים עזרן: אני רק אזכיר שבדיון הקודם אדוני ביקש שיבואו לפה מהנדסים על-מנת שהוא יוכל לשאול.

ניסים עזרן: הוא ביקש שכל גורמי המקצוע ייפגשו.

ניסים עזרן: לפחות מבחינתנו זה לא קרה, אף אחד לא דיבר איתנו.

ניסים עזרן: זו רק הערה קטנה.

ניסים עזרן: אנחנו לועסים את מה שכבר נאמר בדיון הקודם.

ניסים עזרן: לגוף התקנות, וזה בהתייחס למה שאפי אמר לעניין האחריות הפלילית ומהות התפקיד.

ניסים עזרן: אני לא מבין מה הכוונה במילים "בדיקת תקינות המערכות".

ניסים עזרן: על איזה מערכות מדברים?

ניסים עזרן: כל הרכב הוא מערכות.

ניסים עזרן: אני גם לא מבין אם בדיקת תקינות המערכות היא בהתאם לטופס.

ניסים עזרן: הסעיף מנוסח בצורה שקצין הבטיחות יבצע בדיקת תקינות מערכות וגם ימלא את הטופס.

ניסים עזרן: אם זה בהתאם לטופס, צריך לחבר את זה בניסוח – בדיקת תקינות בהתאם לטופס.

ניסים עזרן: זו הערה אחת.

איתן כבל: אני חושב שההערה שלך במקומה.

איתן כבל: כפי שאני קורא, המילה "מערכות" היא מילה רחבה מידי.

איתן כבל: אני חושב שצריך שבדיקת המערכות תהיה כמפורט בטופס.

איתן כבל: זה מכוון אותך.

קריאה: ואז הוא לא יכול ללכת למכון בדיקה, הוא חייב לעשות את זה בעצמו.

ניסים עזרן: זה מתחבר להערה השנייה שאני תיכף אגיע אליה.

איתן כבל: אל תגיד את זה עכשיו, אני אגיד לך גם למה.

איתן כבל: אני רוצה להזכיר, אנחנו כבר סיכמנו על בדיקה מינימאלית שהוא עושה בעצמו.

ניסים עזרן: אני מדבר על הניסוח.

עבד אל חכים חאג' יחיא: זה לא רק ניסוח.

דרור וגשל: הכוונה הייתה רק הטופס.

אפי רוזן: זה היה הנוסח המקורי שהצענו.

סיגלית ברקאי: זה היה לפי הטופס.

איתן כבל: אתה יודע מה נראה לי, אפי?

איתן כבל: שאחרי שסיימנו את הדיון אתם זרקתם את זה לבוידם.

איתן כבל: כל הדיון נסב סביב שתי המילים האלו בפעם הקודמת.

איתן כבל: כל הדיון היה סביב זה שהפעולות האלו אינן פעולות של מוסך.

איתן כבל: האוטו שלי עכשיו פה בחניון.

איתן כבל: בא קצין הבטיחות, אומר לי: איתן, שים את המפתח בכניסה.

איתן כבל: הוא עושה את הבדיקה.

איתן כבל: אם הוא רואה שאין נזילת שמן, שאין לי מכות שאולי יכולות לגרום לכל מיני תופעות כאלו ואחרות, הוא אומר לי: סבבה, הכל בסדר.

איתן כבל: הוא יכול גם לומר לי: שמע, זה לא מגיב לי כמו שצריך, אני לוקח את האוטו למוסך.

מרב תורג'מן: אז אולי כדאי שהנוסח יהיה: לבצע, אחת לחודש, בדיקת תקינות המערכות וקיומם של המסמכים שבאוטובוס, ברכב ציבורי, וברכב מסחרי החייב ברישיון מוביל, והכל כמפורט בטופס, ולמלא אותו בהתאם לסוג הרכב.

עבד אל חכים חאג' יחיא: תיקון הניסוח מקובל עליכם?

דרור וגשל: אני רק רוצה להבהיר את הנקודה כי זו הייתה הערה טכנית נכונה.

דרור וגשל: אחר כך אולי נשנה טיפה את הניסוח כך שזה יהיה ברור.

דרור וגשל: הוא רצה להבהיר שהבדיקות הן רק הבדיקות לפי הטופס.

דרור וגשל: אין גם בדיקות וגם טופס.

דרור וגשל: צריך להפנות לטופס, להגיד שהוא צריך לעשות את הבדיקות לפי הטופס, ולמלא אותו.

דרור וגשל: זה מה שמוצע שייכתב.

עבד אל חכים חאג' יחיא: העיקרון הזה מקובל עליכם?

עבד אל חכים חאג' יחיא: אתם תדאגו עם היועצת המשפטית שיהיה ניסוח שיענה על הבקשה הזאת.

ניסים עזרן: עוד הערה אחת לגבי הניסוח.

ניסים עזרן: בתקנת משנה (14) כתוב שקצין הבטיחות יעשה זאת לאחר שנערכה לרכב בדיקת תקינות על ידי קצין הבטיחות או על ידי מוסך או על ידי מכון רישוי.

ניסים עזרן: מי מחליט איפה?

דרור וגשל: כתוב.

דידי רוזנפלד: קצין הבטיחות.

ניסים עזרן: קל להגיד קצין הבטיחות, אבל בסוף אנחנו זוכרים – דיברנו על זה בהתחלה – מה מעמד קצין הבטיחות.

ניסים עזרן: אני מייצג קציני בטיחות.

ניסים עזרן: קצין בטיחות שיכפה על בעל מפעל ללכת למכון רישוי או ללכת למוסך כשבעל המפעל חושב שקצין הבטיחות יכול לעשות את זה בעצמו - מכאן קצרה הדרך לקונפליקטים ולסיום העסקה.

אפי רוזן: אתה, ניסים, מסביר למה כל פעם כשגבי בא ואומר למה לא צריך קציני בטיחות הוא צודק.

אפי רוזן: תשמע, או שנגדל חוליות על קציני בטיחות, או שנשים במקום זה גוף חסר חוליה.

ניסים עזרן: זה לא מה שאני אומר.

אפי רוזן: אנחנו מזלזלים בקציני הבטיחות.

אפי רוזן: אני חושב שיש להם יותר כוח ממה שאתה חושב.

ניסים עזרן: אני מופיע בשימועים שלהם.

עבד אל חכים חאג' יחיא: ניסים, מה אתה מציע?

אפי רוזן: ניסים, אתה מציע שהוא יקבל משכורת בלי שום אחריות.

עבד אל חכים חאג' יחיא: תפקיד קצין הבטיחות הוא לא ללכת עם המשאית או עם הרכב למוסך.

עבד אל חכים חאג' יחיא: הוא צריך לבוא עם הדוח שלו, להחליט אם צריך לתקן א' ו-ב'.

עבד אל חכים חאג' יחיא: אחרי שמתקנים את ה-א' ואת ה-ב' הוא מאשר לו לצאת.

עבד אל חכים חאג' יחיא: הקונפליקט הזה יכול להיות בכל יום.

עבד אל חכים חאג' יחיא: אפילו אם הוא יגיד לו להחליף גלגל, בעל החברה יכול להגיד לו: אתה מעכב אותי, יש לי סחורה שאני צריך להעביר בשעה מסוימת.

עבד אל חכים חאג' יחיא: הקונפליקט הזה קיים בכל מקרה.

אפי רוזן: אני אומר לך פה ליד כולם, נוצר מצב שאנחנו מכירים הרבה יותר בעוצמתו ובמשמעותו של קצין הבטיחות מאשר הגוף היציג הכי גדול.

אפי רוזן: אם כגוף היציג הכי גדול, ואני מכבד אותך ככזה, אתה בא ואומר: אני לא בטוח שיש לקצין הבטיחות את היכולת - -

ניסים עזרן: אני עוצר אותך.

ניסים עזרן: זה לא מה שאמרתי.

עבד אל חכים חאג' יחיא: לכן, אפי, דילגתי שני צעדים קדימה, שאלתי מה הוא מציע.

ניסים עזרן: אני אחדד את מה שאמרתי.

ניסים עזרן: אל'"ף, אני מציג פה את הקונפליקט שאני באמת מתמודד איתו יום-יום.

ניסים עזרן: זה יכול לחיות ולקרות רק במצב שהמעמד של קצין הבטיחות מתחזק, רק כאשר קצין הבטיחות הוא לא איזה מישהו זר שמגיע למוסך וכשלא אוהבים את ההנחיות בסגנון "לך למוסך" או "אל תלך למוסך" מעיפים אותו.

ניסים עזרן: צריך להבין שזה יכול לחיות רק עם חיזוק המעמד של קצין הבטיחות.

עבד אל חכים חאג' יחיא: מה אתה מציע?

עבד אל חכים חאג' יחיא: אתה עוד לא שמת את האצבע על הנקודה שאתה מציע.

עבד אל חכים חאג' יחיא: לחזק את המעמד זו סיסמא.

ניסים עזרן: אני לא אגיד לך מה אני מציע.

דרור וגשל: אי אפשר יהיה לפטר את קצין הבטיחות.

ניסים עזרן: אני אספר לך סיפור קצר, אני בטוח שתסיק מזה את המסקנות.

ניסים עזרן: דיברתי עם אחת החברות למתן שירותי בטיחות.

ניסים עזרן: אמרתי להם: חבר'ה, אני צריך קצין בטיחות שלא יהיה יותר מידי בטיחותי ויגרור אותי להוצאות.

עבד אל חכים חאג' יחיא: אתה רוצה את החותמת שלו, אתה לא רוצה אותו.

ניסים עזרן: אם אתם שולחים לי אחד כזה, מה אני עושה?

עבד אל חכים חאג' יחיא: זה מה שאתה אומר.

עבד אל חכים חאג' יחיא: אתה אומר שבעל החברה אומר: אני רוצה את החותמת של קצין הבטיחות, לא את קצין הבטיחות.

ניסים עזרן: אתה יודע מה ענו לי?

ניסים עזרן: זו לא בעיה, זו העסקה חיצונית, אנחנו יכולים להחליף בכל עת את קצין הבטיחות.

ניסים עזרן: מזה תסיק מסקנה.

איתן כבל: חברות וחברים, את כולם אפשר לפטר.

איתן כבל: צריכים למצוא כאן איך מעגנים את עוצמתו וכוחו, זה הכל.

קריאה: את התפקיד, לא את הבן אדם.

איתן כבל: את התפקיד, בוודאי.

שמעון לוקמן: הרבה דברים נאמרים פה, כאשר חלקם עם טעם, חלקם אמוציות, חלקם דברים אמיתיים.

שמעון לוקמן: אני רוצה רגע לחזור לתוכן של פסקה (14) עצמה, לחדד נקודה בעברית.

שמעון לוקמן: אני מתנצל, לי זה מפריע.

שמעון לוקמן: כתוב כך: "לבצע, אחת לחודש, בדיקת תקינות".

שמעון לוקמן: המילה "תקינות" לא מדויקת.

שמעון לוקמן: הוא צריך לבצע את הבדיקה, לא את התקינות.

שמעון לוקמן: שעתיים לאחר שהוא מאשר את התקינות יכולה להיות בעיה.

שמעון לוקמן: המילה "תקינות" צריכה לצאת מהסעיף הזה.

מרב תורג'מן: יש פירוט איזו בדיקה צריך לבצע, לא משנה איך קוראים לה.

שמעון לוקמן: מה שבודקים מפורט בתוספת 13, באותן טבלאות.

שמעון לוקמן: לא הכל זה תקינות.

שמעון לוקמן: בחלק מהדברים לא צריך לאשר תקינות, רק לראות את עצם קיומם וכן הלאה.

עבד אל חכים חאג' יחיא: מה אתה מציע?

שמעון לוקמן: לאשר, אחת לחודש, בדיקת מערכות.

שמעון לוקמן: לא צריכים את המילה "תקינות".

שמעון לוקמן: יש מוצרים שנבדקים ללא תקינות.

גבי בן הרוש: איזה מערכות?

דרור וגשל: היה ברור פה שהבדיקה היא מה שצריך לעשות בטופס.

שמעון לוקמן: זה בדיוק העניין, בסיס הטופס.

שמעון לוקמן: כתוב פה כך: "לאשר ברישיון המוביל את דבר התקינות".

שמעון לוקמן: הוא מאשר את דבר הבדיקה ואת דבר הפיקוח, הוא לא מאשר את דבר התקינות.

דידי רוזנפלד: מה שמפריע לי בסעיף הזה זה רק דבר אחד.

דידי רוזנפלד: הסעיף הזה מרשה בדיקה במוסך או במכון טסטים.

דידי רוזנפלד: איך יכול קצין הבטיחות לחתום אחריהם?

דידי רוזנפלד: כתוב שהוא צריך לחתום.

איתן כבל: אנחנו לא עוסקים במוסך.

איתן כבל: אמרתי להם להוריד את הכותרת של המוסך.

איתן כבל: היה ויכוח בפעם הקודמת.

איתן כבל: כל הדיון כבר התקיים בפעם הקודמת.

איתן כבל: מה שמונח לפנינו זה תפקידו של קצין הבטיחות.

איתן כבל: אמרתי שהוא לא מעלה על ליפט, שהוא לא מעלה על ג'ק.

איתן כבל: יש מה שנקרא מינימום נדרש.

איתן כבל: החבילה הזאת היא בעין בלתי מזוינת.

איתן כבל: הוא צריך לבצע את הפעולות הנדרשות – מדליק אורות, לא מדליק אורות, בודק זה.

איתן כבל: אני לא מתכוון יותר להתעכב בעניין הזה.

איתן כבל: הגזמתם.

איתן כבל: זה כאילו עכשיו אני צריך לעבור מוסך מוסך, כל אחד יספר לי את הסיפור של עצמו.

איתן כבל: זה כאילו עברתי את כל המוסכים ברחוב.

איתן כבל: אנחנו מדברים פה על עקרונות.

איתן כבל: שמעון לוקמן, עם כל הכבוד, מה שכתוב פה ברור.

איתן כבל: הכוונה היא לבדיקה מינימאלית.

איתן כבל: זה לא רכב שכבר חודשים על חודשים אף אחד לא נגע בו, אף אחד לא בדק אותו.

איתן כבל: הכוונה שהרכב נמצא כל הזמן תחת עין פקוחה, אוקי?

איתן כבל: הרכב והנהג.

דרור וגשל: אני מוסיף למה שדידי כיוון.

דרור וגשל: אם כשנעשתה הבדיקה הזאת הוא גילה שמשהו לא תקין, בוודאי שהוא צריך, לפי חוק רישוי, ללכת למוסך.

איתן כבל: דידי, הרכבים שלכם פה.

איתן כבל: כשקצין הבטיחות של הבית בודק את זה, הוא יכול לומר לי: איתן, נכון שהבדיקה שלך היא בעוד איקס זמן או בעוד איקס קילומטרים, אבל ראיתי את הצמיגים שלך, עברתי ליד הצמיגים שלך, אני לוקח אותו למוסך, חייבים להחליף לך את הצמיגים.

דידי רוזנפלד: זה דבר של יום ביומו, לא צריך חוק בשביל זה.

איתן כבל: תתפלא, אני אגיד לך למה.

איתן כבל: זה בדיוק הדיון.

איתן כבל: זה מה שגבי ביקש וגם קציני הבטיחות.

איתן כבל: כשנגיע לסמכויותיו של קצין הבטיחות נדון בזה.

איתן כבל: לא רק באופן העסקה שלו, גם בסמכויות שנתונות לו.

איתן כבל: למה?

איתן כבל: במקרה פה זה רכב של חבר כנסת, יש מישהו בליסינג שיכול לקחת לו.

איתן כבל: אם זה אצל גבי במשאית או באוטובוס, כמו שחאג' יחיא אמר, אז הוא אומר לו: אח שלי, עשה לי טובה, נכון שהגלגל הוא כבר משופשף ויכול לגרום לתאונה, אבל קודם תיסע לאילת, תפרוק את הסחורה, אולי כשתחזור לנמל חיפה נכניס אם יהיה זמן.

שמעון סודאי: זה מה שקרה אתמול בכביש 6.

איתן כבל: זה מה שאמרתי.

גבי בן הרוש: למה רק בכביש 6?

גבי בן הרוש: כל השנה זה קורה.

נמרוד הגלילי: רק הערה קטנה לגבי הנושא של המוסך.

נמרוד הגלילי: זה, אני חושב, מה שדידי ניסה לציין.

נמרוד הגלילי: אני חושב שאם האוטו נכנס עכשיו לטיפול או מגיע למוסך, אין שום צורך שקצין הבטיחות יעבור על הבדיקה ויעשה לו עוד נסיעת מבחן.

איתן כבל: נמרוד הגלילי, לא הצליח לך.

איתן כבל: אנחנו לא כותבים עד כדי כך שטויות.

איתן כבל: זו איננה הכוונה, ממש לא.

איתן כבל: זה היה מעולם תוכן אחר לגמרי.

איתן כבל: יש לנו כאן את התוספות של טופס ב'.

איתן כבל: אני צריך להקריא את כל זה?

מרב תורג'מן: לא, רק לציין שאנחנו מדברים על טופס א', כמו שאמרתי, לגבי רכב פרטי או מסחרי, על טופס ב'1 שמדבר על אוטובוס, על טופס ב'2 שעניינו מונית, ועל טופס ג' – משאיות.

איתן כבל: אני רוצה להגיד שתי נקודות מרכזיות.

איתן כבל: אם יסתבר שחסר פה משהו או שיש פה משהו שנראה מיותר, אז זו לא תורה למשה מסיני.

איתן כבל: אם מישהו יבקש - נוסיף.

איתן כבל: אם נשתכנע שצריך להוסיף - נוסיף, ואם נשתכנע שיש פה משהו מיותר - נוריד.

איתן כבל: העיקרון כפי שמתקיים כאן הוא עיקרון אחד.

מרב תורג'מן: כבר בדיון הקודם העירה עורכת הדין בנדלר, היועצת המשפטית של הוועדה, לגבי המונח "בעין".

מרב תורג'מן: אנחנו נבחן שוב.

איתן כבל: נבחן מה המשמעות של "בעין".

מרב תורג'מן: בדיוק.

מרב תורג'מן: אנחנו נבחן אם אפשר לשנות את המונח "בעין" להתבוננות בלבד, להסתכלות.

דרור וגשל: לחזותית.

מרב תורג'מן: בדיוק, משהו שניתן לראות בעין.

מרב תורג'מן: אנחנו נבחן את הנוסח.

שמעון לוקמן: ההנחיה המקצועית אומרת מה שנראה בעין ונגיש ליד.

איתן כבל: הם יבדקו את זה.

איתן כבל: בדיון הקודם יהודה בר-אור אמר שאי אפשר להטיל על כל נהג מונית ומונית.

איתן כבל: ברור שהחובה של נהג המונית מתקיימת כל הזמן, כל השנה, בעיקר כשמדובר בנהג מונית.

איתן כבל: אם נהג מונית, חס וחלילה, יעשה תאונה ויסתבר שהוא נסע עם צמיגים מקולקלים - - הרי צמיג לא מתקלקל באותו רגע, זה ברור לי.

איתן כבל: אנחנו מבינים את הדברים האלה.

יהודה בר אור: אנחנו נכנסים אחת לחודש, אחת לחודשיים למוסך.

סיגלית ברקאי: הנושא הזה עלה בדיון הראשון או השני שלנו.

סיגלית ברקאי: אנחנו שילבנו את התיקון הזה בסעיף 579, כבר בהגדרות.

סיגלית ברקאי: קבענו מלכתחילה שזה רק מונית בבעלות תאגיד.

איתן כבל: נחה דעתך?

יהודה בר אור: כן.

שמעון סודאי: מה זה "תאגיד"?

איתן כבל: יש הגדרה לתאגיד.

שמעון סודאי: גט טקסי זה תאגיד?

שמעון סודאי: 3,500 מוניות זה תאגיד?

איתן כבל: שמעון, חזרתי ואמרתי, לא משנה אם אתה תאגיד או לא תאגיד, אם אתה אדם פרטי או אם אתה נהג מונית, יש לך חובה על פי דין להכניס את האוטו שלך לבדיקה, לוודא שהאוטו שאתה נוסע בו נמצא תמידית בתקינות.

איתן כבל: זה ברור.

איתן כבל: יש אחריות נוספת.

איתן כבל: אם אתה תאגיד, חלות עליך חובות נוספות מעצם היותך תאגיד, מעצם זה שיש לך צי של רכבים.

איתן כבל: למה?

איתן כבל: כי לא דומה רכב אחד, עם כל הכבוד, גם אם אתה משאית, למישהו שמחזיק 10 משאיות, 5 משאיות או 20 מוניות.

איתן כבל: האחריות שלו היא במקום אחר לגמרי.

מרב תורג'מן: אדוני מעלה להצבעה את פסקה (14) ואת טפסים א', ב'1, ב'2 ו-ג' שבתוספת ה-13.

איתן כבל: מי בעד, ירים את ידו?

איתן כבל: בעד – פה אחד

איתן כבל: נמנעים – אין

מרב תורג'מן: צריך להצביע גם על פסקה (13).

איתן כבל: פעם הקודמת העלינו את (13), רק לא הצבענו.

איתן כבל: מי בעד (13), ירים את ידו?

איתן כבל: בעד – פה אחד

איתן כבל: נמנעים – אין

סיגלית ברקאי: (15) לבצע בדיקת תקינות מערכות לרכב אחר מזה שפורט בפסקה (14), ולוודא קיום מסמכיו, ולמלא את הטופס המתאים לסוג הרכב כפי שמובא בחלק ג' בתוספת השלוש עשרה, וזאת בפרקי הזמן הבאים:

סיגלית ברקאי: בתקנה 579, בעלת רישיון לשירות השכרת רכב – אחת לשישה חודשים;

סיגלית ברקאי: בעל רישיון לשירות השכרת רכב – אחת לשלוש שנים;

איתן כבל: תראו, יש כאן סוג של התנגשות עוד לפני שאני נכנס פנימה.

איתן כבל: אני לא רוצה לייצר מצב שבו אני מעמיס בצורה קיצונית וגוזר גזירות שאני לא בטוח שאני יכול לעמוד בהן באשר לכל כמה זמן אתה מכניס - האם זה שלושה חודשים, שנה, אלא אם כן יש הגדרות של היצרן שבא ואומר: חברות וחברים, זה הרכב, אני כיצרן אומר שצריך לבצע בדיקות טכניות לרכב הזה כל 100,000, לא משנה מה גודל הצי שלך.

עבד אל חכים חאג' יחיא: האם רכב שצריך להיבדק פעם בשנה עובר טסט פעם בשנה?

איתן כבל: טסט פעם בשנה זה לא מספיק.

שמעון לוקמן: אין יצרן רכב שלא מחייב בדיקת תקינות פעם בשנה.

איתן כבל: זה ברור.

איתן כבל: יש כאן כמה סוגים.

איתן כבל: יש לנו פה 3 אירועים.

איתן כבל: יש את הבדיקה השנתית.

איתן כבל: גם אם האוטו נסע ולא הייתה בו תקלה אחת, הוא חייב להיכנס.

איתן כבל: יש את הבדיקה שהיא מחויבת, שזאת הבדיקה של פעם בשנה, ויש את הבדיקות התקופתיות בהן אתה מכניס את האוטו כל 100,000 או כל תקופה.

יהודה בר אור: כל 15,000.

איתן כבל: תלוי בכל יצרן.

דידי רוזנפלד: מינימום פעם בשנה.

איתן כבל: יש את הבדיקה של קצין הרכב, של קצין הבטיחות.

איתן כבל: הוא רואה את הצמיג, רואה פה, רואה שם.

דרור וגשל: הוא עושה את זה כל חודש.

איתן כבל: כל חודש.

איתן כבל: אלו 3 האפשרויות המתקיימות.

אפי רוזן: הסעיף הזה מדבר על הבדיקות כל חודש.

אפי רוזן: אם היבואן החליט שהמיצובישי יעשה כל 15,000 או כל 20,000, זה אומר שהוא יצא מנקודת הנחה שהרכב שלו מסוגל להיות באמינות מאוד גבוהה בפרק הזמן הזה.

אפי רוזן: היצרן עובד על נתונים יבשים.

אפי רוזן: הוא לקח רכב שלי או שלך שנוסע בצורה סבירה.

אפי רוזן: יש לו אחראי אחד שיודע להסתכל וליטול אחריות.

אפי רוזן: בשולחן הזה כבר אמרנו שחלק מהבעיה ברכבי העבודה זה שהם מחליפים הרבה מאוד ידיים.

אפי רוזן: לא אחת קורה שזה לא מעניין את זה שמחליף.

אפי רוזן: הסעיף הזה, אדוני, מדבר על הבדיקה של קצין הבטיחות כל חודש.

אפי רוזן: לא בכל כלי אנחנו רוצים כל חודש.

אפי רוזן: ברכב כבד אנחנו רוצים כל חודש

איתן כבל: מסכים, אין ויכוח.

איתן כבל: ברכבים כבדים זאת לא שאלה בכלל.

גבי בן הרוש: איפה זה קיים בעולם?

גבי בן הרוש: מדברים על טכנולוגיה, על אירופה.

גבי בן הרוש: אתה יודע שבכל העולם אין קציני בטיחות.

עבד אל חכים חאג' יחיא: אנחנו נקדים את העולם.

גבי בן הרוש: אתם מתעלמים מהטכנולוגיה, מהקדמה.

גבי בן הרוש: יש פה תוספת רגולציה.

שמעון סודאי: איזה נהגים יש לך?

גבי בן הרוש: איזה קציני בטיחות יש?

שמעון סודאי: על מה אתה מדבר בכלל?

גבי בן הרוש: זו הבעיה שלנו.

גבי בן הרוש: מתעלמים מהגורם האנושי, זו הבעיה.

איתן כבל: גבי, אתה אמרת עכשיו משהו שהוא תרתי דסתרי.

איתן כבל: אתה כל הזמן מטיף לנו שלא עושים, שלא בודקים.

גבי בן הרוש: אתם מתעסקים ברכב, איתן.

גבי בן הרוש: תתעסקו בגורם האנושי.

איתן כבל: גבי, אני יכול להחליף את הנהגים?

איתן כבל: גם ככה יש מחסור.

גבי בן הרוש: נכון, צריך לטפל בהם.

גבי בן הרוש: מספר אחד בתאונות זה אותם נהגים לא מקצועיים ואותם קציני בטיחות שלא עברו שום הכשרה.

גבי בן הרוש: מזה מתעלמים.

איתן כבל: אנחנו עוד נגיע לגורם האנושי.

איתן כבל: עזוב את זה, די, מספיק.

אפי רוזן: אדוני, בתוך הסעיף הזה תיווכח שתדירות הבדיקות מאוזנת.

נמרוד הגלילי: אני לא מסכים שזה מאוזן.

איתן כבל: מה היא הצעתך?

נמרוד הגלילי: אני מציע שעל רכב הליסינג שלא נמצא בחצר של חברת הליסינג הבדיקה הראשונה תיעשה אחרי שנתיים, כאשר רק אז אפשר כל חצי שנה.

נמרוד הגלילי: אין שום סיבה להכביד.

אפי רוזן: מה, אתה רציני?

איתן כבל: אני רוצה להבין למה אתה מתכוון.

איתן כבל: אתה מתכוון לכך שרכב שלא בשימוש - -?

נמרוד הגלילי: לא אמרתי שהוא לא בשימוש, אמרתי שהוא לא נמצא בחצר.

איתן כבל: נמרוד, אתה התאמנת על המשפט הזה?

איתן כבל: אתה בטוח שאתה רוצה להמשיך בכיוון הזה?

איתן כבל: זה על אחריותך.

נמרוד הגלילי: רכב הליסינג עובר היום מבחן רישוי או השכרה פעם ראשונה אחרי שנתיים.

נמרוד הגלילי: אם הרכב עובר מבחן רישוי אחרי שנתיים, אין סיבה לבצע בדיקת מערכות נוספת.

נמרוד הגלילי: כמו שאמרנו, הרכב עובר טיפול מינימום אחת לשנה.

נמרוד הגלילי: אין צורך כל חצי שנה, רק פעם בשנה.

נמרוד הגלילי: בסעיף (ג) מדברים שברכב מעל 3 שנים זה כל 3 חודשים.

נמרוד הגלילי: אנחנו מדברים על רכב פרטי.

נמרוד הגלילי: לא מדובר על רכב בן 10.

אפי רוזן: גיל 3 שנים בליסינג זה כמו חתול בן 71.

נמרוד הגלילי: זה לא נכון.

נמרוד הגלילי: לאשתי יש אוטו ליסינג שהיא שכרה אחרי 3 שנים.

איתן כבל: תגיד לי, חוץ מאשתך אין עוד לקוחות בארץ?

נמרוד הגלילי: יש.

איתן כבל: זו לא דוגמה.

דידי רוזנפלד: חוץ מחברי הכנסת אין אף אחד שנוסע כזה קילומטראז'.

אפי רוזן: צריך להגיד, נמרוד, שההצעה שהנחנו על חצי שנה משנה מצב קיים של 3 חודשים.

אפי רוזן: למה?

אפי רוזן: אני יודע שלאיתן חשוב האיזון.

אפי רוזן: הלכנו כברת דרך כל כך משמעותית קדימה.

איתן כבל: נמרוד זרק חכה.

איתן כבל: הוא צריך פיתיון נוסף.

איתן כבל: הוא זרק חכה, רק לא תפס בפעם הראשונה.

דידי רוזנפלד: חכה, לא חכה, לפחות בשנה הראשונה תפטור את זה.

דידי רוזנפלד: אם כבר פטרת את הטסט בשנה השנייה - -

שמעון לוקמן: מה הקשר?

דידי רוזנפלד: האוטו חדש.

דידי רוזנפלד: האוטו של הליסינג מטופל הרבה יותר טוב מהאוטו של אנשים פרטיים.

שמעון לוקמן: אתה טועה.

דידי רוזנפלד: אני טועה?

דידי רוזנפלד: מאיפה יש לך נתונים שאתה אומר שאני טועה?

דידי רוזנפלד: אתה לא יודע כלום אם אתה אומר ככה.

איתן כבל: אמר נכון אפי שאנחנו משתדלים לייצר איזונים.

איתן כבל: איזון זה לא שאתה תקבל את מה שאתה רוצה.

איתן כבל: איזון זה בין רצונות שונים.

איתן כבל: אני מקבל את ההצעה שמשרד התחבורה הביא ואפי הציג כאן.

איתן כבל: אני חושב שזה גם על דעת חברי.

עבד אל חכים חאג' יחיא: לגבי מה?

איתן כבל: החצי שנה.

מרב תורג'מן: אלא אם כן זה רכב מעל 3 שנים, שאז זה שלושה חודשים.

עבד אל חכים חאג' יחיא: לרכב חדש אתה עושה טסט אחרי שנתיים.

עבד אל חכים חאג' יחיא: אם הוא חדש, מקלים בזה שהוא חדש.

עבד אל חכים חאג' יחיא: אחרי 3 שנים חוזרים למצב של היום.

ניסים עזרן: אם אני מבין נכון את הניסוח, כל רכב פרטי צריך לעבור את הביקורת אחת ל-3 חודשים.

ניסים עזרן: אם הוא נמצא בחצר חברת הליסינג - אחת ל-3 שנים, שזה פי 5.

ניסים עזרן: מה הכוונה בחצר הליסינג?

אפי רוזן: אני אענה לך.

אפי רוזן: תראו, חבר'ה, אנחנו לא יכולים להתעלם מהחיים האמיתיים.

אפי רוזן: הבעיה האחרת שיש לי בחצרות חברות ההשכרה זה היקף גדול של נהגים.

אפי רוזן: אפרופו גורם אנושי, את חברות ההשכרה וההחכר מדדנו לפי כמות נהגים.

אפי רוזן: אם באחת החברות יש מעל איקס נהגים, היא תצטרך קצין בטיחות.

אפי רוזן: רכב עובר בדיקה לפני שכל לקוח מקבל אותו.

אפי רוזן: הלוואי והייתי עובר בדיקה כזאת לרכב שלי.

אפי רוזן: חבר'ה, תראו, צריך שההיגיון ינצח.

אפי רוזן: מה שלא יהיה פשוט, פשוט לא יהיה.

אפי רוזן: אנחנו לא יכולים להמציא פה שום דבר.

ניסים עזרן: אני עדיין לא הבנתי מה זה "בחצר חברת הליסינג".

אפי רוזן: רכב שהוא של חברת השכרה – אני לא רוצה להגיד שם – שהוא לא בחוץ.

ניסים עזרן: זאת אומרת, רכב שמחליף ידיים כל יום יכול לעבור ביקורת אחת ל-3 שנים.

ניסים עזרן: קצין הבטיחות חייב להיות שם בכל מקרה.

אפי רוזן: ניסים, אפשר לצייר את זה ככה.

אפי רוזן: אתה יודע, במשפטים אתה יכול להיות זכאי או אשם, תלוי איך מציירים.

אפי רוזן: אנחנו חיים את החיים.

אפי רוזן: המציאות היא כזאת שרכבי ההשכרה הם הרכבים המטופלים ביותר במדינת ישראל.

אפי רוזן: מה שמניע את המשק זו לא הרשות הציבורית, זה הכלכלה והשוק החופשי.

אפי רוזן: הדבר הראשון שהם צריכים שלא יקרה זה שהרכב יעמוד יום אחד.

אפי רוזן: מה שמנצח זה שכל בריא וכלכלה בריאה.

איתן כבל: אני גם רוצה ללכת לקראת חברות הליסינג וגם להאזין לעורך דין ניסים עזרן.

איתן כבל: 3 שנים זה לא הרבה זמן.

אפי רוזן: אנחנו נדבר.

אפי רוזן: אני אענה לך.

אפי רוזן: ההשכרה היום היא דרקונית.

אפי רוזן: מה שחשוב זה שהאוטו יחזור בריא ושלם.

אפי רוזן: אם לא, האדם משלם.

אפי רוזן: חברות ההשכרה למדו.

אפי רוזן: החוזה הוא כזה שאפילו אם החזרתי את הרכב עם איזה ליקוק של ילד על החלון, על זה אני צריך לשלם 100 אירו.

אפי רוזן: זה מנצח כל דבר.

עודד שאולוף: אם אתה מוסיף 40 שקלים, אתה עושה מה שאתה רוצה עם הרכב.

אפי רוזן: לא.

אפי רוזן: קוראים לזה "ביטול השתתפות עצמית".

אפי רוזן: מישהו משלם את זה.

אפי רוזן: גם אתה.

איתן כבל: אפי, אנחנו בצד הזה.

איתן כבל: אני השתכנעתי, אני חושב שבעניין הזה זה נכון.

איתן כבל: אנחנו מנסים למצוא את נקודות האיזון.

עבד אל חכים חאג' יחיא: אני חושב שזה צריך להיות שנתיים, לא 3 שנים.

איתן כבל: אתה מצביע נגדי?

עבד אל חכים חאג' יחיא: זה לא יעבור אם נצביע.

איתן כבל: אני אעביר את זה, זו לא השאלה.

איתן כבל: השאלה אם אני אעביר את זה עכשיו.

עבד אל חכים חאג' יחיא: אתה תדחה את ההצבעה.

איתן כבל: נכון, אני אדחה את ההצבעה.

ניסים עזרן: אני מציע שבמקום חצר חברת הליסינג יהיה רכב שלא הושכר או הוחכר לתקופה שעולה על איקס זמן.

ניסים עזרן: אני לא יודע מה זה רכב בחצר חברת הליסינג.

דידי רוזנפלד: יש כבר הגדרות בחוק.

ניסים עזרן: איפה יש הגדרה של חצר חברת הליסינג?

דידי רוזנפלד: יש הגדרה בחוק למה זו השכרה, מה זו החכרה.

דידי רוזנפלד: כל הדברים האלה כבר מופיעים.

אפי רוזן: אנחנו צריכים להתייחס לסכנות שאורבות, למה שיש לנו בידיים.

אפי רוזן: מישהו מכם יודע כמה רכבים מהחכר עוברים תאונות דרכים או פוגעים בבני אדם?

אפי רוזן: פסיק.

אפי רוזן: כל התקנות שהתקנו כאן הן לא כדי שנבוא לפה ונשתה זירו, זה כדי לחסוך בחיי אדם.

אפי רוזן: איפה אתה חוסך בחיי אדם יותר?

אפי רוזן: איפה שגובים מהם חיי אדם יותר.

אפי רוזן: אתה מתחיל מהאוטובוסים, מהמשאיות, ממשיך ברכב.

אפי רוזן: בסוף אתה גומר בדו-גלגלי, שפה זה פגיעה עצמית.

אפי רוזן: אתה לא יכול לעשות שום דבר בתקנה נגד פגיעה עצמית.

אפי רוזן: חברים, אנחנו עוסקים הרבה דקות בנושא שלא גובה חיי אדם.

אפי רוזן: כשנגיע לחיי אדם לא יישאר זמן.

איתן כבל: עו"ד עזרן, כמעט את כל עמדותיך ואת כל הערותיך לאורך הדרך אני מקבל.

איתן כבל: בעניין הזה ייקוב הדין את ההר.

איתן כבל: בעניין הזה אתה טועה.

איתן כבל: אני לא מקבל את זה.

איתן כבל: אני לא עושה פה עכשיו דברים שהם מעל ומעבר.

איתן כבל: גם בדיונים אחרים שהם דיוני בטיחות אנחנו הולכים ומתמקדים בראש וראשונה בדברים שהם בסיכון גבוה.

איתן כבל: פה זו לא כזו דרמה.

ניסים עזרן: קיבלתי, אדוני, רק אמרתי שאני לא מבין מה זה חצר חברת הליסינג.

איתן כבל: הסברנו.

איתן כבל: מי בעד פסקה (15), ירים את ידו, מי נגד, מי נמנע?

איתן כבל: בעד – 1

איתן כבל: נמנעים – אין

סיגלית ברקאי: (16) לבדוק את דיסקות הטכוגרף המותקנות ברכב, לפענח ולטפל בחריגות כדי לפקח על שעות הנהיגה והמנוחה ועל מהירות הנסיעה של הנהגים במפעל ולאסוף ולשמור את הדיסקיות או צילום שלהן במשרדו במשך 180 ימים לפחות;

איתן כבל: אני רוצה להזכיר שוב, אני לא אאפשר לאשר את החוק הזה עד שלא אשתכנע מה הן הסמכויות הנתונות לקצין הבטיחות.

איתן כבל: זה שהוא יבדוק והמילה שלו לא תהיה שווה כלום - זה לא יקרה.

איתן כבל: אני אומר את זה בצורה מאוד מאוד מפורשת.

איתן כבל: זה לא יקרה, לא משנה אם שיטת העסקה היא א' או שיטת העסקה היא ב'.

איתן כבל: לא יהיה מצב שבו אני יושב אתכם בפגרה, שעות על גבי שעות, כבר דיון שישי, כדי שבסוף זה הכל יהיה מילים על הקרח.

איתן כבל: לא יקרה.

איתן כבל: ברגע שקצין הבטיחות רואה בטכוגרף א',ב',ג', ברגע שהוא עולה על ממצאים שמסכנים את חיי הנהג ומסכנים את סביבתו, חובה עליו לטפל.

איתן כבל: זה לא להגיד: טוב, זה טיפול שאפשר לעשות אותו מחר, זה טיפול שאפשר לעשות אותו מחרתיים.

איתן כבל: אם הוא רואה שהדברים האלה מצריכים טיפול, זה יטופל מיד.

איתן כבל: לא איכפת לי שחברות גדולות של משאיות יעמידו מוסך אצלן בחצר לטיפולים שחוסכים להן זמן.

דורון אברג'יל: גם ככה הענף הזה לא נשאר בו יותר מידי.

דורון אברג'יל: אתה רוצה להשית עוד עלויות?

איתן כבל: ההיפך, אני מנסה למצוא את נקודת האיזון.

עבד אל חכים חאג' יחיא: יש מחסור גדול בנהגי משאיות.

עבד אל חכים חאג' יחיא: ברור שהחברות לחוצות.

עבד אל חכים חאג' יחיא: למה אנחנו מבקשים לבדוק את הדיסקות וכל זה?

עבד אל חכים חאג' יחיא: כי נהג נוהג יותר שעות מאשר המותר.

עבד אל חכים חאג' יחיא: הוא נוהג הרבה שעות.

עבד אל חכים חאג' יחיא: אנחנו יודעים את הסבב בין הנהגים, אנחנו מכירים את מה שיש שם.

עבד אל חכים חאג' יחיא: בנושא הזה של לחסוך אני איתך.

עבד אל חכים חאג' יחיא: צריך לדעת לאיזה מוסך ללכת.

עבד אל חכים חאג' יחיא: אם יש דברים שאפשר לתקן בלי להגיע למוסך, שיעשו את זה.

איתן כבל: אני פה ניסיתי ללכת לקראתכם.

עבד אל חכים חאג' יחיא: ללכת למוסך אומר שהוא לא יוצא לעבודה.

איתן כבל: לא אמרתי שאני מחייב בחוק, אמרתי שאני נותן את האופציה.

איתן כבל: יש טיפולים שהוא יכול לעשות כדי לא לעכב את הרכב.

איתן כבל: זה לטובתכם.

איתן כבל: אם אתה שואל אותי, זה חיסכון הרבה יותר גדול עבור החברות.

איתן כבל: אני לא מתערב בעניין.

שמעון סודאי: אני מבקש להתייחס לגבי תקנה 168 שאתם מדברים עליה כרגע.

שמעון סודאי: קצין הבטיחות, ולא משנה באיזו צורת העסקה הוא נמצא, מקבל את החומר של החריגה בדיעבד.

שמעון סודאי: אף פעם לא קורה שהוא אחראי על זה.

שמעון סודאי: מי שאחראי זה התאגיד שממנה את סדרן העבודה ואת מנהל התפעול.

שמעון סודאי: הם משלחים את המשאיות, את האוטובוסים.

איתן כבל: פסקה (16) מדברת על לבדוק דיסקית.

איתן כבל: מי בודק את הדיסקית?

שמעון סודאי: קצין הבטיחות.

איתן כבל: מי בודק את הטכוגרף?

שמעון סודאי: קצין הבטיחות.

איתן כבל: זאת אומרת, הוא בדק, הוא כתב שלפי הטכוגרף יש חריגה בזה, פה או שם.

שמעון סודאי: אחרי שאנחנו בודקים אנחנו מעבירים את ההודעה למעסיק.

שמעון סודאי: לפעמים זה למשרד התחבורה, לגף קציני בטיחות.

שמעון סודאי: בשטח לא קורה כלום.

שמעון סודאי: ישנם פה נציגים מהמשטרה.

שמעון סודאי: עכשיו עשו את המבצע על הטלפונים.

שמעון סודאי: אנחנו יודעים שכשהנהג עייף זה יותר מסוכן מכל דבר אחר.

שמעון סודאי: האם המשטרה עושה מבצעים?

שמעון סודאי: האם מטפלים בזה?

שמעון סודאי: אין שום הרתעה.

איתן כבל: שמעון, אתה מערבב שני דברים.

איתן כבל: אתה צודק, רק ערבבת.

איתן כבל: אנחנו עוסקים במה היא החובה של קצין הבטיחות.

איתן כבל: חובתו של קצין הבטיחות היא לבדוק את דיסקות הטכוגרף המותקנות ברכב, לפענח ולטפל בחריגות כדי לפקח על שעות הנהיגה והמנוחה ועל מהירות הנסיעה של הנהגים במפעל ולאסוף ולשמור את הדיסקיות או צילום שלהן.

איתן כבל: חסר פה הדבר הכי בסיסי, שזה להעביר אותן לבעל - -

דורון אברג'יל: זה מוסדר.

שמעון לוקמן: זה קיים בהמשך.

איתן כבל: יכול להיות שבהמשך יש את זה.

מרב תורג'מן: יש את תמונת הראי של הסעיף הזה.

מרב תורג'מן: אם תכניס את התיקון הזה, גם שם נבקש להתייחס לזה.

איתן כבל: ברור לי ולחבר הכנסת חאג' יחיא שתוצאות הבדיקה, בוודאי ובוודאי אם יש בהן חריגה, מועברות לאלתר.

מרב תורג'מן: זה לא כתוב פה.

עבד אל חכים חאג' יחיא: בוא נבין מה זה לטפל בחריגות.

איתן כבל: ל-180 יום אין קשר לכלום.

איתן כבל: במשך 180 הוא צריך לשמור את הנתונים אצלו.

איתן כבל: גם אם זה נאמר בהמשך - -

מרב תורג'מן: כן, יש דיווח.

איתן כבל: לא דיווח.

איתן כבל: אני רוצה כלל.

איתן כבל: יהיה פה כלל, לא דיווח.

איתן כבל: כל הסיפור שאנחנו עוסקים בו זה לא דיווח, זאת חובה.

איתן כבל: זה צריך להיכנס.

דורון אברג'יל: זה קיים ב-585.

דורון אברג'יל: למה כפילויות?

איתן כבל: דורון, התוספת כאן הועמסה על המשאית שלך כך שיש חריגה?

דורון אברג'יל: למה כפילויות?

איתן כבל: דורון, אם היית מוסיף את השורה על המשאית, המשאית לא הייתה יכולה לנסוע, היא בחריגה.

איתן כבל: כיוון שאתה לא סוחב את זה במשאית אצלך, זה במשאית של הכנסת, זה בספרות המקצועית, אז אין בעיה.

איתן כבל: כל המהות כאן היא לייצר את הפלומבה של העניין הזה.

עבד אל חכים חאג' יחיא: מה זה "לטפל בחריגות"?

עבד אל חכים חאג' יחיא: מה התהליך?

דורון אברג'יל: הוא יודיע לבעל המפעל.

עבד אל חכים חאג' יחיא: הוא פנה לבעל המפעל.

עבד אל חכים חאג' יחיא: אם בחודש הבא הוא מוצא שיש לו עוד חריגות, מה הוא יעשה?

עבד אל חכים חאג' יחיא: בדקת דיסקות, טכוגרף, אתה יודע איפה יש חריגות.

עבד אל חכים חאג' יחיא: יש לך לטפל בחריגות כדי לפקח על שעות הנהיגה, המנוחה ומהירות הנסיעה.

עבד אל חכים חאג' יחיא: איך הוא יעשה את זה?

עבד אל חכים חאג' יחיא: הוא יוציא מכתב לבעל החברה?

עבד אל חכים חאג' יחיא: איך הוא יפקח?

עבד אל חכים חאג' יחיא: הוא בודק את החודש שעבר, הוא לא בודק מה הוא יעשה בחודש הבא.

עבד אל חכים חאג' יחיא: מה הוא יעשה?

עבד אל חכים חאג' יחיא: הוא יכול לשלול את הרישיון שלו?

עבד אל חכים חאג' יחיא: הוא יכול לבוא ולהגיד לבעל צי המכונית לא להעסיק אותו?

איתן כבל: אתה צודק לחלוטין.

איתן כבל: אני רוצה לחדד את זה עוד יותר.

איתן כבל: אני לא מוכן לאשר פה סעיפים שיהיו אות מתה.

איתן כבל: רוב הדברים הם בדיעבד.

איתן כבל: מה העניין?

איתן כבל: צריך לייצר את אותו תהליך, את אותו סדר פעולות כך שברגע שהוא בדק הוא מוציא באופן מפורט את כל הממצאים.

עבד אל חכים חאג' יחיא: את כל העבירות.

איתן כבל: את כל העבירות שהוא זיהה.

איתן כבל: צריך להיות נוהל ברור, לא ליד.

איתן כבל: מבחינתי שאתם, משרד התחבורה, תביאו לנו לפעם הבאה בדיוק את התהליך – איזה טופס הוא מעביר, למי הוא מעביר, מה הוא כותב בו, איך הוא מוודא שהחריגות טופלו, מה קורה עם החריגות.

איתן כבל: זה חייב להיות סדור.

עבד אל חכים חאג' יחיא: למה לשמור 180 יום?

משה כהן: לצורך חקירה.

איתן כבל: זה בעיקר למשטרה, חקירות וכל אלה.

משה בקר: שתי הערות.

משה בקר: האחת, דווקא לנוכח מתן התוקף והאפשרות לבעל המפעל להפעיל סנקציה כאשר הנהג עושה את העבירות שמופיעות על הטכוגרף.

משה בקר: אני חושב שהנושא של התדירות של הבקרה של קצין הבטיחות של הטכוגרף בכלל לא מובאת פה.

משה בקר: פעם בחודש אתה אומר?

משה בקר: ואם אתמול הוא לא ישן, שלשום הוא לא ישן?

משה בקר: מה היא התדירות ההגיונית מבחינת נוהל העבודה כדי לבדוק את הטכוגרף?

דורון אברג'יל: הוא מאשר כניסה לנמלים גם לנהגים שחורגים.

דורון אברג'יל: הוא נותן עבודה גם כשהנהגים חורגים.

דורון אברג'יל: הוא הכתובת שלך.

איתן כבל: דורון, את מי אתה מייצג?

דורון אברג'יל: את קציני הבטיחות העצמאיים.

איתן כבל: אתה כל הזמן חוסך עבודה לקציני הבטיחות.

דורון אברג'יל: הוא הבעיה.

איתן כבל: ככה נראה לי.

איתן כבל: אתה רוצה לבוא רק עם העין ועם היד.

משה בקר: הערה שנייה קשורה לזה שזה מזכיר את העניין של דיסקית הטכוגרף.

משה בקר: זו טכנולוגיה ישנה.

משה בקר: אנחנו יודעים שמשרד התחבורה נלחם נגד מה שהיצרנים מכניסים, שזה מכשיר בקרה דיגיטלי שנותן הרבה יותר מידע.

משה בקר: הוא לא מופיע כאן.

גבי בן הרוש: אדוני היושב-ראש, דיברנו על הטכוגרף הדיגיטלי.

גבי בן הרוש: חבר הכנסת חאג' יחיא, אמרת שחסרים לנו נהגים.

גבי בן הרוש: זה נכון, חסרים נהגים.

גבי בן הרוש: בנושא של עייפות ושעות עבודה אני לא אבקש הנחות.

עבד אל חכים חאג' יחיא: אני לא רוצה הנחות.

גבי בן הרוש: שלא מישהו יפרש שבגלל שחסרים נהגים מותר לנסוע.

גבי בן הרוש: כל שבוע הנהגים מביאים את הטכוגרפים.

גבי בן הרוש: ככה יש לנו מעקב על כל חברה מסודרת.

גבי בן הרוש: יש פה את המשרדים העצמאיים.

גבי בן הרוש: המשרדים העצמיים עובדים עם כל מיני נהגים שהם לא יודעים איפה הם גרים ואיפה הם יושבים.

גבי בן הרוש: יושב פה יושב-ראש האגף.

גבי בן הרוש: אני והוא מדברים כמה פעמים בשבוע.

גבי בן הרוש: נתפסים מסמכים מזויפים שקציני הבטיחות חתומים עליהם.

גבי בן הרוש: על מה אנחנו מדברים?

דורון אברג'יל: לגבי הנושא הזה של איסוף טכוגרפים, זה מעוגן בתקנה 364ד.

דורון אברג'יל: התקנה אומרת שתפקידו של בעל הרכב לספר על החריגות, קצין הבטיחות אמור לטפל.

דורון אברג'יל: לגבי הנושא של הפיקוח על החקירה, זה מעוגן בתקנה 585, בכל הנושא של שעות עבודה ומנוחה.

איתן כבל: עד רגע זה אף אחד לא נתן לי מענה לשאלות שלי.

שמעון לוקמן: התקנות כמו שהן מנוסחות כרגע הן כמעט בסדר.

שמעון לוקמן: אתה שאלת מה הוא עושה.

שמעון לוקמן: אם תהפכו את הדף, אתם תראו שבפרק 3ג' ו-ד' יש בדיוק מה אמור לעשות קצין הבטיחות, כולל למי הוא מדווח.

גבי בן הרוש: איפה האחריות שלך?

גבי בן הרוש: יש נהגים שנוסעים במשך 24 שעות.

שמעון לוקמן: בהמשך התקנות יש התייחסות מדויקת מה קצין הבטיחות צריך לעשות ואיך.

שמעון לוקמן: יש שני נושאים שהם בעייתיים.

שמעון לוקמן: יש תקנה 364ד במדינת ישראל, היא מחייבת את בעל הרכב או מפעילו לאסוף את דיסקית הטכוגרף, להציג אותה בפני מפקח או מפקח מוסמך.

שמעון לוקמן: השורה האחרונה בפסקה (16) "לאסוף ולשמור את הדיסקות במשרדו" לא רלוונטית.

שמעון לוקמן: הדיסקות קיימות ממילא.

איתן כבל: אני רוצה להבהיר מה אני רוצה.

איתן כבל: אני רוצה אחריות.

איתן כבל: במקום שאין בו אחריות כל העניין לא שווה כלום.

איתן כבל: זה שהוא בודק, זאת חובתו.

איתן כבל: תזכרו, אנחנו מדברים פה על רכב כבד.

איתן כבל: תזכרו עוד דבר – הכללים שאתה משית על האופן שבו מטפל בזה קצין הבטיחות הם ברוב המקרים בדיעבד.

איתן כבל: כשהוא בודק טכוגרף, שעות שינה, הוא בודק את הכל לאחור, הוא לא יכול לבדוק את זה קדימה.

איתן כבל: גם אם הוא יבדוק את זה שבוע-שבוע, זה עדיין תמיד יהיה בדיעבד.

איתן כבל: צריך לראות את המצב פה בחומרה יתירה, בוודאי ובוודאי אם הוא חוזר על זה בצורה סדירה פעם אחר פעם.

איתן כבל: כשיש אירוע נקודתי, זה אירוע נקודתי.

איתן כבל: הוא יכול ויקרה.

איתן כבל: קרה, פה, קרה שם.

איתן כבל: זה לא שאני מקל בזה.

איתן כבל: הדאגה שלי היא מאירועים של עבריינים סדרתיים.

איתן כבל: יכול גם להיות גם שנהג מסוים לא עושה את זה באופן סדרתי, הוא רק מסיט את זה כל פעם לנהג אחר.

איתן כבל: אז אתה פתאום קולט שבחברה של המשאיות או האוטובוסים האלה, כשאתה דוגם את הסך הכל הכללי, נעשות באופן שיטתי עבירות.

איתן כבל: אני רוצה לדעת איך אני מתמודד עם הדברים האלה.

איתן כבל: אני לא מוכן לוותר פה בשום פנים ואופן.

דרור וגשל: השאלה על אכיפה, על סנקציות?

איתן כבל: בוודאי, על שתי נקודות.

איתן כבל: נקודה ראשונה, מה תהליך הבדיקה שהוא עושה, למי הוא מדווח, איך הוא מוודא שאכן זה מבוצע.

עבד אל חכים חאג' יחיא: איך לטפל בחריגות.

איתן כבל: בדיוק.

דרור וגשל: ועל מי האחריות.

איתן כבל: בוודאי.

משה בקר: היום מתפתחות מערכות CDR, שזה הקופסאות הירוקות שעושות את העבודה של הטכוגרף פלוס הרבה משתנים נוספים.

משה בקר: נקבעים שם קריטריונים, כמו שעות שינה ועבודה, מהירות, דברים נוספים.

משה בקר: המכשיר משדר למרכז בקרה אצל בעל הרכב.

משה בקר: זה נרשם בצורה שהוא יכול לבדוק כל יום מה שודר.

משה בקר: זה נכנס היום לשימוש בעולם.

איתן כבל: אני אגיד לך מה הבעיה שלי.

איתן כבל: אני לא רוצה שכל 3 משאיות יקימו להן חדר בקרה.

עבד אל חכים חאג' יחיא: אולי להשאיר בתוך התקנות את האופציה.

עבד אל חכים חאג' יחיא: התקנות האלו הן לא רק למחר.

איתן כבל: זאת אופציה בעייתית.

נועם קום: התקנה הזאת לא רלוונטית כרגע.

נועם קום: כל הנושא של הטכוגרף והדיסקות זה על זמן שאול.

נועם קום: משרד התחבורה אומר כבר 3 שנים שבשנה הבאה ייכנס הטכוגרף הדיגיטלי.

נועם קום: יעידו פה גבי וכל אנשי המקצוע בתחום המשאיות על כך שמשאיות מגיעות לארץ כאשר מפרקים מהן את ההתקן של הטכוגרף הדיגיטלי.

נועם קום: זה כי מדינת ישראל עדיין לא נערכה לכל המעבר.

נועם קום: זה עניין של זמן.

אפי רוזן: אנחנו בעד הטכוגרף הדיגיטלי.

אפי רוזן: אנחנו אכן מקדמים אותו מספר שנים.

אפי רוזן: כל מי שיושב פה יודע את הקשיים שלנו בהתאמה למה שקורה באירופה.

אפי רוזן: זה דורש שינוי תקנות אחרות.

אפי רוזן: חלקן עלו, חלקן יעלו פה בשולחן.

אפי רוזן: אני מתחייב בפניכם, אני מבטיח לכם שביום שבו נוכל לסיים את התקנת התקנות הדיגיטליות שיאפשרו טכוגרף דיגיטלי, אנחנו נעשה זאת.

אפי רוזן: זה כמו ברכב האוטונומי.

אפי רוזן: חושבים שאם יהיה רכב אוטונומי ייגמרו כל הפרייבטים העתיקים.

אפי רוזן: תהיה תקופת מעבר בה יהיו כלים גם עם דיגיטלי וגם עם רגיל.

אפי רוזן: יש תקופת מעבר.

אפי רוזן: נשים את זה רגע בצד.

איתן כבל: נכון, אנחנו מתעסקים עם מה שיש לנו.

דרור וגשל: בכל מקרה אנחנו מביאים תיקון תקנות לטכוגרף הדיגיטלי.

איתן כבל: זה לא אגב אורחא.

משה בקר: מקבעים אחורנית.

משה בקר: ברגע שמפרקים ולא נותנים את הטכוגרף אנחנו לא מתמודדים עם המציאות.

עבד אל חכים חאג' יחיא: אדוני היושב-ראש, היות ואנחנו יודעים את הקצב של משרדי הממשלה להבאת התקנות - -

איתן כבל: זה לא במקרה הזה.

דרור וגשל: עד שלא יהיו תקנות לא יהיה טכוגרף דיגיטלי.

עבד אל חכים חאג' יחיא: אנחנו עוד מעכבים.

עבד אל חכים חאג' יחיא: פיזית הוא יכול להיות, אבל היות - -

דרור וגשל: לא פיזית.

דרור וגשל: כדי שיהיה אפשר להשתמש בטכוגרף הדיגיטלי, שזה מצריך הצטרפות לאמנה, צריך לסיים את התקנות.

דרור וגשל: זה הדבר הראשון שנעשה.

עבד אל חכים חאג' יחיא: יש מישהו שיכול לתת הערכה גסה אם זה שנה, שנתיים, 5?

איתן כבל: זה לא משנה, חבר הכנסת חאג' יחיא.

איתן כבל: זה לא שהוא מתעצל עכשיו.

איתן כבל: זה עולם תוכן אחר.

איתן כבל: צריך רשימה של תקנות אחרות לגמרי.

איתן כבל: לא מכניסים את זה פה.

אפי רוזן: דברים משתנים, אנחנו לא יכולים לדעת.

אפי רוזן: זו שורה של תקנות שיגיעו לשולחן.

דרור וגשל: אפי, אפשר להגיד שאנחנו מתכוונים להביא את התקנות כבר בתחילת המושב הבא.

דרור וגשל: זה מה שאנחנו אומרים.

עבד אל חכים חאג' יחיא: זה מה שרציתי לשמוע.

אפי רוזן: אני עובר, אדוני, לעניין האכיפה והסנקציות.

אפי רוזן: כבר הודענו פה, ואדוני יודע כי גם העברנו את זה לוועדה באופן רשמי, שיש בכוונתנו להכניס סנקציות.

אפי רוזן: זה יהיה בחקיקה ראשית.

אפי רוזן: אלא מה?

אפי רוזן: על מנת שאנחנו נכניס את זה לסנקציות צריכים להביא את התקנה מתוקנת, רק אז לדרוש עבור הסנקציה כפי שהיא מופיעה.

אפי רוזן: בהחלט יהיו סנקציות.

משה בקר: ומה עם תדירות הבקרה?

משה בקר: אין שום התייחסות.

אפי רוזן: קראת את כל התיקון?

אפי רוזן: תקראו את כל התיקון.

אפי רוזן: יש שני ראשי נזק בכל העולם של בטיחות ותעבורה: הפח והאדם.

אפי רוזן: הנה הגענו לאדם.

אפי רוזן: התקנה הזאת עוסקת בגורם האנושי, נקודה.

אפי רוזן: הנושא של שעות עבודה ומנוחה זה באחריות קצין הבטיחות.

איתן כבל: מסכים.

אפי רוזן: אם אדוני יסתכל רגע בתקנה 587, אז (ג) ו-(ד) נותנים מענה לאיך, ללמה, למי מדווח, למה קורה עם נהג סדרתי.

אפי רוזן: אני מציע ב-(16) להשלים את מה שאדוני ביקש.

אפי רוזן: אחרי המילים "לבדוק את דיסקת הטכוגרף המותקנת ברכב, לפענח ולטפל בחריגות", צריך להוסיף את המילים "כאמור בתקנה 587".

אפי רוזן: זה נותן גם את מה שרצית וגם את הפירוט שלאחר מכן.

איתן כבל: בסדר גמור, זה סוגר לנו.

אפי רוזן: אני מקווה שסגרתי את המעגל.

מרב תורג'מן: זה לדווח כאמור, זה לא לטפל בחריגות כאמור.

מרב תורג'מן: לא אומרים לך איך לטפל בחריגות.

גבי בן הרוש: מה התפקיד שלו, רק לדווח?

אפי רוזן: תעשה טובה, עצור.

אפי רוזן: לפעול לפי האמור בתקנה 587.

אפי רוזן: תקרא מה הוא אמור לעשות.

גבי בן הרוש: מה האחריות שלו?

קריאה: לפקח.

גבי בן הרוש: אני לא צריך אותך.

גבי בן הרוש: אני מתחרה עם עבריין שאתה נותן לו יד.

גבי בן הרוש: מה זה "לפקח"?

איתן כבל: אני רואה את מה שאדוני כותב.

איתן כבל: עדיין לא נחה דעתי.

איתן כבל: אתה בכיוון.

איתן כבל: דרור, חבל שאלה דברים שהם לא כל כך ברורים כשאתם יושבים בחדרים ומכינים את זה.

איתן כבל: תראו, זה צרך להיות סיפור דרך ברור.

איתן כבל: כשאתה כותב לי את המשפט "לפענח ולטפל", אני רוצה לדעת מה המשמעות.

איתן כבל: מה זה "לטפל"?

איתן כבל: הוא מעלה את זה על הג'ק?

איתן כבל: הוא כותב מכתב לשר לביטחון פנים שהחברה הזאת והזאת לא עמדה בשעות האלו והאלו?

איתן כבל: זו עבודה רבה מידי לעורכי דין להסביר למה אתה מתכוון.

איתן כבל: זה חייב להיות הכי ברור, הכי פשיטא, שכל אחד יבין.

איתן כבל: תקשיב מה יקרה.

איתן כבל: באיך שזה מנוסח אתה נותן יותר מידי כלים לבעל הבית לכדרר את קצין הבטיחות שלו.

איתן כבל: אני לא רוצה שיהיה שום ויכוח בעניין.

איתן כבל: צריך שיהיה ברור שהוא עלה למשאית, לאוטובוס, הוציא את הטכוגרף.

איתן כבל: אם הוא בדק את הטכוגרף ומצא שיש חריגות, אני רוצה שיהיה כתוב שהוא מעביר את התוצאות לזה ולזה, בפרק זמן של 24 שעות או 12 שעות, עם העתק.

איתן כבל: צריך שהוא ידע שמישהו בתוך התהליך הזה.

סיגלית ברקאי: יש מסגרת.

סיגלית ברקאי: אני יכול להסביר את שרשרת הפעילות.

איתן כבל: אני רוצה סיפור דרך שאומר לי א', ב', ג', ד', ה', ו'.

ישעיהו אברהם: הבעיה היא אחרת.

ישעיהו אברהם: היסוד מעורער.

ישעיהו אברהם: למה היסוד מעורער?

ישעיהו אברהם: הפירוש של 168 בעייתי.

ישעיהו אברהם: כל יועץ משפטי של חברה גדולה בא אלינו עם ייעוץ אחר.

ישעיהו אברהם: הוא גם מבלבל את קציני הבטיחות.

איתן כבל: אתה איתי.

ישעיהו אברהם: אני איתך.

ישעיהו אברהם: זו הבעיה הראשונה.

ישעיהו אברהם: אתה לא יכול לבוא ולהגיד להם על סנקציה אם יש בעיה שם.

ישעיהו אברהם: בחברות אתה יכול לבדוק את זה בו זמנית, לא אחורה, כי הוא יכול להיכנס לסדרן העבודה ולראות בדיוק מה אותו נהג אמור לעשות היום, לראות שהוא אחרי.

ישעיהו אברהם: יש בעיה איפה שיש עצמאים.

ישעיהו אברהם: שם באמת יש בעיה, אף אחד לא יודע.

ישעיהו אברהם: הוא רואה אותו אחרי חודש.

ישעיהו אברהם: לך תדע מה הוא עשה כל החודש.

ישעיהו אברהם: כשהוא כבר בא אליו, הוא מביא לו רק 20 דיסקות, מביא לו רק 10 דיסקות.

ישעיהו אברהם: אתה יודע מה הוא עשה בשאר הימים?

ישעיהו אברהם: אתה לא יודע.

איתן כבל: על זה אומרים בעברית: "לא זו אף זו".

איתן כבל: אם קודם הייתי מודאג, עכשיו אני עוד יותר מודאג.

ישעיהו אברהם: בקטע הזה כן.

איתן כבל: אני אומר לכם, גם אם אני צריך לעשות פה פאוזה, אין משחק פה.

איתן כבל: זה אחד הנושאים, הקטעים הקריטיים של הטיפול.

איתן כבל: רק מלקרוא את הדברים כפי שהם אני מרגיש שאני הולך על קרקע לא מוצקה.

איתן כבל: חאג' יחיא אמר את מה שאמר, הוסיף לי.

איתן כבל: זה ברור.

איתן כבל: אני כבר רואה פה עורכי דין שכל אחד מהם מפרש איך שהוא רוצה, כל אחד מהם משחק עם התהליך הזה איך שהוא רוצה.

עבד אל חכים חאג' יחיא: כל אחד יגיע לבית המשפט ויגיד שזה לא הוא.

איתן כבל: אני צריך סיפור דרך ברור, חד משמעי, איננו נתון לפרשנות.

צביקה דן: רק רציתי לחזק את מה שאמרת.

צביקה דן: זאת בדיוק הנקודה, איך הוא מוודא שבכל מה שהוא מצא אכן נסגר המעגל.

צביקה דן: יש פה סיפור דרך שצריך לסגור את המעגל.

צביקה דן: זאת נקודה מאוד מאוד חשובה.

סיגלית ברקאי: אני רוצה רגע להסביר.

סיגלית ברקאי: קודם כל, יש סיפור דרך.

סיגלית ברקאי: סיפור הדרך מתחיל בבדיקת הטכוגרף במועדים שיהיו בהתאם לשיקול דעת קצין הבטיחות.

סיגלית ברקאי: הוא בודק את הטכוגרף, הוא מפענח את הטכוגרף.

סיגלית ברקאי: אם הוא מצא שיש חריגה, התקנות בנוסחן היום אומרות שהוא אמור לדווח על זה לבעל המפעל.

סיגלית ברקאי: בעל המפעל, שהוא זה שאחראי על סידור המשמרות, הוא זה שאחראי על זה שהנהגים לא ינהגו בשעות יותר מידי קרובות, שהם ינוחו כמו שצריך.

סיגלית ברקאי: הוא המעסיק.

סיגלית ברקאי: הוא זה שאמור לפקח מבחינת שעות עבודה ומנוחה.

סיגלית ברקאי: החובות על שעות עבודה ומנוחה חלות על המעסיק.

סיגלית ברקאי: קצין הבטיחות מודיע למעסיק, שזה לפי 587, על זה שיש חריגה, על זה ששעות העבודה לא תקינות, על זה שסידורי העבודה לא תקינים.

סיגלית ברקאי: בתקנות שקובעות את החובות של בעל המפעל יש סעיף שאומר שבעל המפעל יבטיח את הפעילות של הנהגים בהתאם לתקנה 168.

גבי בן הרוש: אין מפעל.

סיגלית ברקאי: המפעל, שההגדרה שלו היא ב-579, זה מי שאחראי להעסיק את קצין הבטיחות.

סיגלית ברקאי: הוא גם בעל הרכב, הוא המפעיל של הרכב.

סיגלית ברקאי: קבועה חובה על בעל המפעל להבטיח שאותן הוראות של 168 יחולו.

סיגלית ברקאי: כמובן שקצין הבטיחות אמור לבצע.

סיגלית ברקאי: כל זה נתון לשיקול דעתו המקצועית של קצין הבטיחות בפעולות שהוא נוקט על מנת לפקח ולהבטיח ששעות הנהיגה והמנוחה מתקיימות.

סיגלית ברקאי: הוא מעביר את ההמלצות לבעל המפעל.

סיגלית ברקאי: בפרט (17) רשום שהוא אמור לערוך תיעוד עבור ההמלצות שהוא מסר לבעל המפעל.

סיגלית ברקאי: אם הן לא בוצעו, הוא צריך להודיע לרשות על זה שהן לא בוצעו.

סיגלית ברקאי: אז הרשות יכולה לפנות בעצמה.

אלעד נצר: אני רוצה להעיר הערה טכנית קטנה.

אלעד נצר: אני מבין שבעל המפעל זה מי שבבעלותו המפעל.

אלעד נצר: בעל המפעל יכול לשבת באנגליה, יכול לשבת בארצות הברית, יכול לשבת בכל מקום.

סיגלית ברקאי: זה בעל הרכב.

אלעד נצר: אני מציע שבמקום בעל המפעל יהיה מנכ"ל המפעל או סמנכ"ל המפעל.

אלעד נצר: צריך לתת סמכות לשני אנשים בכירים במקום לבעל המפעל.

אפי רוזן: האחריות צריכה לגעת בראש, בקודקוד.

אלעד נצר: אם לבעל המפעל שיושב באנגליה יש 10 מפעלים בארץ, צריך לשלוח - - ?

אפי רוזן: אין לנו כוונה לשלוח מחסל מהמוסד למישהו כזה.

אפי רוזן: הכוונה שלנו בסנקציות היא לפגוע לו בכיס.

אפי רוזן: הכיס שלו הוא בארץ.

אלעד נצר: לאורך כל התקנות יש טעות.

אלעד נצר: כל פעם מזכירים את בעל המפעל.

אלעד נצר: אתם רוצים ללכת למישהו בעל סמכות?

אלעד נצר: זה בעל המפעל.

אלעד נצר: אני אומר שטכנית זה לא אפשרי.

אלעד נצר: תגידו מנכ"ל או סמנכ"ל המפעל.

אלעד נצר: אלה שני אנשים מאוד בכירים.

סיגלית ברקאי: אתה מבקש פה להיכנס לעניינים - -

איתן כבל: לא נעים לי להגיד לכם, אתם עכשיו מתעסקים בחלק הכי פחות חשוב מבחינתי.

איתן כבל: זה פחות מעניין אותי.

איתן כבל: אני רוצה לראות בעיניים שלי שיש תהליך סדור שבסופו יש אחראי.

איתן כבל: כשנגיע ונקבע מי הוא האחראי, נקבע אם הוא צריך להיות בארץ, בחו"ל, כל יום 6 שעות במשרד.

איתן כבל: זה החלק הכי קל להתייחסות.

איתן כבל: סיפור הדרך של איך אתה עובר משלב לשלב הוא החלק המהותי והבעייתי מבחינתי, מבלי לזלזל.

איתן כבל: דרך אגב, כל התהליך הזה הוא גם כדי לקבוע מי הוא בקצה האחראי.

איתן כבל: בוודאי שאתה צריך אחראי שאתה יכול לאחוז בו, לא להתחיל לחפש אותו.

גדי אברהם: אתה כותב בסעיף "לפענח ולטפל בחריגות".

גדי אברהם: מה זה "לפענח"?

גדי אברהם: אתה מדבר על לפענח את תקנה 168.

גדי אברהם: חברות התחבורה הציבורית אומרות לנהג: תתחיל ב-06:00 בבוקר, תסיים ב-23:00 בלילה.

גדי אברהם: הן קובעות שהוא נוהג רק 12 שעות.

גדי אברהם: תקנה 168 צריכה להיות מוסדרת לפני החוק הזה.

איתן כבל: אנחנו עכשיו מתחילים להקריא.

איתן כבל: אני רוצה על כל הקראה הסבר.

איתן כבל: אני לא רוצה מילים גדולות.

איתן כבל: אני רוצה הסבר.

איתן כבל: אחרי שנסיים את ההקראה של כל הסעיפים, נראה שאנחנו מבינים אחד לאחד.

איתן כבל: אם יש דברים שאני אבקש הבהרות או אבקש לחדד, אנחנו נעשה את זה.

סיגלית ברקאי: (16) לבדוק את דיסקות הטכוגרף המותקנות ברכב, לפענח ולטפל בחריגות כדי לפקח על שעות הנהיגה והמנוחה ועל מהירות הנסיעה של הנהגים במפעל ולאסוף ולשמור את הסידקיות או צילום שלהן במשרדו במשך 180 ימים לפחות;

אפי רוזן: אבי, אני רוצה שתסביר 3 דברים: מה זה לפענח, למה מהירות, למה צריך לשמור 180 ימים.

ישעיהו אברהם: בכל דיסקה של הטכוגרף יש הסבר.

ישעיהו אברהם: קציני הבטיחות אמורים לדעת לפענח את הדיסקה.

ישעיהו אברהם: זה לא דבר מסובך.

אפי רוזן: תסביר מה הם רואים.

ישעיהו אברהם: הם רואים את המהירות, הם רואים את שעות המנוחה, הם רואים את זמן הנהיגה, מתי יצא, מתי סיים את הנהיגה.

ישעיהו אברהם: מדובר בכל הדברים הפשוטים.

ישעיהו אברהם: אנחנו לא מחפשים דברים מסובכים.

ישעיהו אברהם: הוא רואה את כל הדברים האלה.

ישעיהו אברהם: אם הוא מגיע למסקנה שמשהו לא בסדר, זה מה שאנחנו מבקשים שהוא ידווח.

אפי רוזן: עוד לא הגענו לדיווח.

אפי רוזן: תסביר על ה-180 יום, מה הרציונל, למה לא שנה, למה לא חודשיים.

שמעון לוקמן: למה לשמור בכלל?

דרור וגשל: אולי במקום לטפל בחריגות יהיה לדווח על החריגות.

איתן כבל: זה מצמצם.

איתן כבל: זה מה שהוא הציע, אבל זה מצמצם.

דרור וגשל: המשמעות של הטיפול זה לדווח לבעל המפעל.

עבד אל חכים חאג' יחיא: ההסדרים בהמשך הם לדווח.

אפי רוזן: תראו, בואו לא ניתמם.

אפי רוזן: יש 3 אפשרויות לחריגה בתקנה 168.

אפי רוזן: האחת, קרתה טעות.

אפי רוזן: יכול לקרות מידי פעם שחרגת במקרה, שלא תכננת נכון את המסלול.

אפי רוזן: זה מה שנקרא "מודה ועוזב ירוחם".

אפי רוזן: השנייה - שהבחור רוצה להרוויח יותר כסף, הוא בא למנהל העבודה ואומר: אח שלי, לא איכפת לי שעות שינה, תן לי למה אני חנוק החודש, אני רוצה להחליף סלון.

איתן כבל: אני מכיר את זה.

אפי רוזן: השלישית והחמורה שבהם זה שכשבעל החברה בא ואומר: סע חביבי, סע, זה עוד כסף.

אפי רוזן: יש מקרים שבהם הוא יכול לטפל.

אפי רוזן: זה בסמכותו לטפל כאשר המנהל עושה פוילעשטיק, או כאשר הבחור מבקש עוד עבודה אבל אומרים לו: חביבי, אם אתה רוצה עוד עבודה, לך לחברה אחרת, לא אצלי.

אפי רוזן: אנחנו יודעים מה מקומו של קצין הבטיחות.

אפי רוזן: אם הוא מבין שזה בא מלמעלה, הוא לא יכול לטפל, הוא יכול לדווח, כדי שלא יגידו מחר שהוא היה ער לאירוע בטיחותי והוא לא פעל כפי שנדרש ממנו.

אפי רוזן: זה ההבדל בין לטפל ללדווח.

דרור וגשל: מה זה מעבר ללדווח?

אפי רוזן: הוא צריך לדווח לרשות.

דרור וגשל: אם בעל המפעל לא ממלא - -

עבד אל חכים חאג' יחיא: אפי, הוא יפטר את בעל החברה.

איתן כבל: אני אגיד לכם איך אני רוצה לראות את זה.

איתן כבל: בדיוק בקו הזה.

איתן כבל: אתה נגע בנקודת הקצה, של מה קורה אם יסתבר שהאיש שקיבל את הדיווח או הבעלים האחראי לא פעל בהתאם לחוק.

איתן כבל: זו התקנה הבאה.

עבד אל חכים חאג' יחיא: אני עדיין אצל קצין הבטיחות, איך הוא יטפל.

איתן כבל: יש את החובות המונחות לפתחו של קצין הבטיחות.

איתן כבל: מהרגע שהוא קיים את הפעולות המתחייבות בחוק, מבחינתו הן כבר לא אצלו, הן אצל בעל הבית.

איתן כבל: השאלה מה האחריות של בעל הבית.

איתן כבל: בוא נלך בשלב הזה צעד צעד.

איתן כבל: אמרנו שהוא בא ובודק על פי לו"ז שנקבע את הטכוגרף.

איתן כבל: יש לו חובה לפעול.

איתן כבל: אנחנו אומרים שהוא צריך לפענח ולטפל בחריגות.

איתן כבל: תפקידו הוא להודיע בכתב.

איתן כבל: אני רוצה שיהיה ברור שזה לא נקרא לטפל אם זה לא מתועד.

איתן כבל: הוא מודיע בכתב לגורם האחראי.

איתן כבל: צריך שיהיה ברור מי מקבל ממנו את המידע.

איתן כבל: כשאתה אומר פה לטפל, הכוונה היא להודיע.

משה בקר: לא רק להודיע.

אפי רוזן: לטפל זה לא להודיע.

איתן כבל: הדבר הכי חשוב לי זה לא הנהג, מבלי לזלזל בנהג, זה בעל החברה.

איתן כבל: במקום שבעל החברה מעלים עין זה יקרה, במקום שבעל החברה לא מעלים עין זה לא יקרה.

איתן כבל: מה יקרה?

איתן כבל: הוא ילך עכשיו למנהל העבודה, אנחנו מכירים את זה.

איתן כבל: אני לא רוצה לחפש לי שעירים לעזאזל בדרך.

איתן כבל: מה אתה עושה?

איתן כבל: אתה הולך למנהל העבודה.

איתן כבל: מה תגיד?

איתן כבל: תאיים על מנהל העבודה?

איתן כבל: החקיקה צריכה להתכתב עם הפרקטיקה, עם החיים.

דרור וגשל: שאלת, אדוני, על סמכות.

איתן כבל: בדיוק.

דרור וגשל: לקצין הבטיחות יש סמכות רק לגבי הרכב.

איתן כבל: בדיוק.

איתן כבל: הסמכות צריכה להתכתב עם האחריות.

איתן כבל: הסמכות של קצין הבטיחות היא לעשות את הבדיקות.

איתן כבל: צריך לבנות פה עולם תוכן חדש שבו הוא גם מורה.

איתן כבל: הוא לא יכול להורות עכשיו.

דרור וגשל: הוא יכול להורות רק על רכב, להגיד: ברכב הזה אל תשתמשו.

איתן כבל: הוא לא יכול להורות.

איתן כבל: הסמכות שלו היא להגיד: הרכב הזה מושבת.

גבי בן הרוש: אז הוא מחליף רכב.

איתן כבל: נקודת המוצא פשוטה מאוד.

איתן כבל: לקצין הבטיחות יש סמכות על פי דין להורות, לבוא ולומר: לרכב הזה מרגע וזה ואילך אסור לזוז.

איתן כבל: יש נהג.

איתן כבל: הוא לא יכול להורות לנהג.

איתן כבל: אין לו סמכות כלפי הנהג.

איתן כבל: התפקיד שלו הוא להורות למי שאחראי על הנהג.

איתן כבל: אנחנו לא ממציאים עכשיו את החקיקה.

איתן כבל: כקציני בטיחות אתם יודעים להגיד לי מה זה שלייף סופפים.

איתן כבל: אני לא יודע מה זה.

איתן כבל: אתם לא יכולים להגיד לי מה הוא תהליך חקיקה.

איתן כבל: ברגע שמסתבר לו שנהג נסע יותר ממה שצריך - אם לפי הטכוגרף, אם לפי זה שהוא נכנס ליומן העבודה והגיע למסקנה שהדבר הזה מתבצע - הוא צריך להורות לבעל החברה, להודיע לו בכתב:

איתן כבל: הנני להודיעך לאלתר כי נהג זה וזה, על פי ממצאי הטכוגרף או הממצאים ביומן העבודה, נוסע באופן שאסור על פי כל דין, אני מבקש לטפל בעניין הזה לאלתר, אני מבקש להודיע לי תוך 24 שעות שהעניין הזה טופל.

איתן כבל: זה חיי אדם.

איתן כבל: כך זה צריך להיות.

איתן כבל: לא ליד, לא כאילו, לא אולי, לא שעורכי דין יוכלו לבוא ולהגיד: התכוונתי לזה, התכוונתי לזה, אמרתי לזה.

איתן כבל: לא.

איתן כבל: כך הדברים צריכים להיות.

איתן כבל: כשהחותמת שלו מונחת על המכתב, מבחינתו זה פסק דין כלפי מי שעובד אצלו.

איתן כבל: סמכותו בדברים האלה גדולה משל בעל הבית.

איתן כבל: הוא לא יכול להורות באופן ישיר לעובד, אבל הסמכות שלו כלפי בעל הבית בעניינים האלה היא הסמכות העליונה מבחינת החוק.

איתן כבל: מי שתפקידו להורות זה בעל הבית.

איתן כבל: עכשיו יש את הפרק בהמשך, שאומר מה קורה אם בעל הבית לא עומד בכללים.

איתן כבל: זה סיפור הדרך, כך הדברים צריכים להיות.

איתן כבל: זה פשיטא.

איתן כבל: לא ליד, לא כאילו, לא מסובך, לא מישהו שצריך ללכת לפרשנות.

איתן כבל: יש פה את קצין הבטיחות, יש את בעל הבית, יש את הנהג באמצע.

איתן כבל: לכל אחד יש פה אחריות.

איתן כבל: האחריות צריכה להיות מפורשת, לא נתונה לפרשנות.

איתן כבל: אם נהג שדיווח עליו קצין בטיחות לבעל החברה ממשיך לקבל סידור עבודה של "אובר", שזה בניגוד לחוק, בעל הבית, על פי הכללים שנקבע, יצטרך לתת את הדין, פשוט מאוד.

איתן כבל: אני לא רוצה, כמו שישעיהו אמר, שיתחילו להגיד לי: לא, תראה, הסמכות היא של זה, הוא דיווח לו, הוא לא אמר לו.

איתן כבל: אתה מבין מה אני אומר, גבי?

איתן כבל: העניין הזה חייב להיות חלוט, פשוט מאוד.

גבי בן הרוש: עד פה צדקת במיליון אחוז.

גבי בן הרוש: כשאנחנו מדברים על חברה בחוק שירותי הובלה, בתקנות, הכל בסדר.

גבי בן הרוש: לא סתם המחוקק קבע 180 יום.

גבי בן הרוש: זה על-מנת לבדוק את ההיסטוריה, לראות אם הנהג הוא עבריין.

גבי בן הרוש: מתי המשטרה נכנסת לתמונה?

גבי בן הרוש: בתאונות קטלניות.

גבי בן הרוש: צריך לבדוק את ההיסטוריה שלנו.

גבי בן הרוש: עד פה זה בסדר, אתם צודקים במיליון אחוז.

איתן כבל: אבל?

גבי בן הרוש: יש מעל ל-30,000 משאיות.

איתן כבל: כשזה במקום מסודר זה פשיטא, אין בעיה, זה הכי קל.

איתן כבל: איפה הבעיות נוגעות לא רק למשאיות, גם למוניות, למוניות שירות ולאוטובוסים פרטיים?

איתן כבל: הנזק וההשלכות על הסביבה הם בעלי משמעות גדולה.

איתן כבל: במונית אין טכוגרף, בכלים אחרים יש את הטכוגרף.

יהודה בר אור: זה רק מחזק את כל מה שאמרתי.

יהודה בר אור: אנחנו רק משלחים.

יהודה בר אור: אין לנו עניין בדבר הזה.

יהודה בר אור: זה מראה כמה צדקנו לאורך כל הדרך.

איתן כבל: אני רוצה לגעת בטיפול במשאיות הפרטיות ובאוטובוסים הפרטיים.

איתן כבל: יש כמה דרכים, אם אתה שואל אותי.

איתן כבל: אחת ל-3 חודשים או חצי שנה - אתם צריכים לעשות לינק, היום הכל ממוחשב - יודיע נהג המשאית או יודיע נהג האוטובוס.

איתן כבל: הוא יצטרך לתת איזה דיווח.

איתן כבל: אם עוצרים אותו, צריך לבדוק אם האירוע נקודתי או האירוע מתמשך.

איתן כבל: אלה דברים שצריך לתת עליהם את הדעת.

איתן כבל: מה יקרה?

איתן כבל: תפסת אותו, טיפלת בו, אבל הוא ממשיך.

איתן כבל: מדובר על 30,000 משאיות.

שמעון סודאי: אני הולך על השיטה שלך.

שמעון סודאי: אני מסכים למה שאמרת.

שמעון סודאי: צריך שיהיה סיפור דרך, צריך שיהיה איזון, צריך שתהיה אחידות.

שמעון סודאי: תקנה 168 היא תקנה ברורה.

שמעון סודאי: אם רוצים שיהיו שם עיצומים כספיים, זה אפשרי כרגע לעשות.

שמעון סודאי: חסר רק דבר אחד, אדוני, וזה טופס לקצין הבטיחות שיהיה אחיד לכולם - מה הוא בודק, למי הוא מדווח.

שמעון סודאי: לי יש טופס כזה, אפשר רק לשפר אותו.

שמעון סודאי: זה כמו שיש טופס ביקורת לרכב.

שמעון סודאי: בשביל מה עשינו טופס ביקורת לרכב?

שמעון סודאי: כדי לבדוק אם יש בעיה.

שמעון סודאי: אם יש בעיה, צריכים לטפל בה במכון רישוי או במוסך.

שמעון סודאי: לא הגיעה המשאית למכון הרישוי או למוסך, יש כאן בעיה של אחראי.

איתן כבל: אפי, צריך שלכל הפעולה הזאת יהיה טופס מיוחד, וזה למען לא תיפול שגגה.

איתן כבל: הטופס הזה מכיל את סיפור הדרך, מכיל את סדר הפעולות שהוא צריך לעשות.

איתן כבל: גם אם הכל תקין, צריך לכתוב בסוף: בדקתי, הכל תקין, סע לשלום.

אפי רוזן: קיים.

איתן כבל: יכול להיות שהוא קיים, לא יודע.

איתן כבל: אולי צריך לעשות לו התאמות.

סיגלית ברקאי: זה משהו שאפשר לעשות בנוהל, לא צריך את זה בתקנות.

איתן כבל: אין לי בעיה.

גבי בן הרוש: מה קורה עם אותם נהגים עבריינים?

איתן כבל: אני עדיין לא קיבלתי תשובה לאיך אני מתמודד עם 30,000 נהגי משאיות עצמאיים.

איתן כבל: בעיה.

קריאה: עיצומים כספיים.

איתן כבל: העניין הוא לא עיצומים כספיים.

קריאה: מה יש לו ברכב, מה הוא שומר?

איתן כבל: לא.

איתן כבל: קצין הבטיחות נמצא בחברות, הוא עובד, יש לו סדר יום.

איתן כבל: כשהוא קם, הוא אומר: אני צריך ללכת לבדוק היום את משאית א', את משאית ב', את משאית ג', לבדוק את היומנאי.

איתן כבל: יש לו סדר עבודה.

איתן כבל: יש 30,000 בעלי משאיות פרטיים.

איתן כבל: להם אין קצין בטיחות.

גבי בן הרוש: יש להם.

יהודה בר אור: חייב שיהיה להם.

איתן כבל: אין לו קצין בטיחות שנמצא אצלו במתחם והוא חלק מסדר העבודה.

איתן כבל: יש 30,000 בכל הארץ, מדן ועד אילת.

איתן כבל: אם היה לי מרכז למשאיות פרטיות שבבוקר לפני שהיית מניע את האוטו שלך היה לך פלאג שהיית מכניס ולא היית נוסע עד שהמוקד אישר לך לנסוע - נראה שיום אחד זה יגיע - זה היה משהו אחר.

איתן כבל: אין את זה.

איתן כבל: מדובר על 30,000 שפרוסים מדן ועד אילת.

דרור וגשל: מה חסר לך?

איתן כבל: אני רוצה לדעת שיש סדר פעולות כמו שיש למשאית בתוך צי, שזה הכי קל.

איתן כבל: אני רוצה לוודא שלמשאיות שלא נמצאות כחלק מצי יש נוהל קבוע.

איתן כבל: למי הוא מדווח?

איתן כבל: לעצמו.

ניסים עזרן: לבעל המשאית.

איתן כבל: נניח, דרור, אתה קצין בטיחות.

איתן כבל: דיווחת שאני לא ישן מספיק.

אפי רוזן: בפעם השלישית אתה מדווח לרשות.

איתן כבל: יקירי, זאת פעם שלישית.

איתן כבל: תשמעו, אם הכל היה בסדר, אז לא היו תאונות במשאיות.

איתן כבל: זה קורה בתדירות.

איתן כבל: כל פגיעה של משאית היא עולם תוכן.

איתן כבל: ברוב המקרים מסתבר שלא בדקו.

איתן כבל: אני לא רוצה שיהיה מצב שבו יש לי מטה שהמלחמה באה והורסת לי אותו.

איתן כבל: הכל כתוב שחור על גבי לבן, הכל מסודר ויפה, רק שזה לא מתכתב נכון עם המציאות.

איתן כבל: תסביר לי, אפי, איך זה עובד.

ישעיהו אברהם: זה אותו דבר כמו בכל מפעל אחר.

אפי רוזן: זה אחד על אחד.

ישעיהו אברהם: איפה הבעיה?

ישעיהו אברהם: הבעיה היא שלפי דעתם הם לא מסוגלים – אני לא מסכים עם זה - לקחת את הדיסקות, לבדוק.

ישעיהו אברהם: הם טוענים שכשהם ממליצים את מה שהם ממליצים, אף אחד לא שומע להם.

ישעיהו אברהם: זו דעתם, לא דעתי.

ישעיהו אברהם: דעתי שונה בתכלית.

ישעיהו אברהם: הוא חייב לאסוף את כל הדיסקות.

ישעיהו אברהם: גם כשהוא בודק את הדיסקות, אני מבקש ממנו להקפיד שיש את כל ימי העבודה.

ישעיהו אברהם: זה לא שהוא מביא לך רק את אותן דיסקות שהוא היה בסדר בהן.

ישעיהו אברהם: המציאות, לצערי הרב, מכה לנו בפנים.

ישעיהו אברהם: הם לא עושים את העבודה הזאת.

אפי רוזן: עזוב את המציאות.

אפי רוזן: המציאות לא משקפת כלום.

אפי רוזן: אם המציאות הייתה בסדר, לא היינו באים לתיקון תקנות.

אפי רוזן: תיקון התקנות בא לסדר מציאות עקומה.

אפי רוזן: המציאות לא רלוונטית.

גבי בן הרוש: קח ניתוח תאונות אצלך, תראה את המעורבות בתאונות קטלניות.

גבי בן הרוש: אתה תמצא שם שאותם נהגים, לא מפעלים, הם פורעי החוק והעבריינים.

גבי בן הרוש: פה אני מדבר על הגורם האנושי.

גבי בן הרוש: תפקח על השעות ועל הכל.

גבי בן הרוש: אני צריך להתחרות.

גבי בן הרוש: מה זה נותן לי שאני שומר על החוק אם השכן שלי נוסע במשך 24 שעות?

שמעון לוקמן: גבי, הנהגים של החברות לא עושים תאונות?

שמעון לוקמן: אוטובוסים של "אגד" לא נשרפים?

שמעון לוקמן: רק הפרטיים הם אלה שעושים?

שמעון לוקמן: די, תפסיק למרוח אותנו.

שמעון לוקמן: גבי, מה שמוביל אתכם זה שעות העבודה.

שמעון לוקמן: מי שמתנגד לטכוגרף הדיגיטלי זה אתם, כי זה חותך לכם את הברז שעליו אתם יושבים.

משה בקר: אני רוצה להראות עד כמה הבעיה חמורה בקרב אותן 30,000 משאיות כבדות או בקרב אותם כלי רכב כבדים שלא נמצאים בפיקוח של מפעל ושל קצין בטיחות שרואה את הנהגים ואת כלי הרכב.

משה בקר: חלק מה-30,000 האלה הם חאפרים.

משה בקר: חלק מהם הם אנשים שפועלים בצורה אינדיבידואלית.

משה בקר: חלק ניכר מכלי הרכב האלה, איתן, נמצא גם במגזר הערבי.

משה בקר: הרשות הלאומית מפרסמת נתונים על מעורבות בתאונות חמורות.

משה בקר: היא מבליטה – לא שהיא עושה את זה בכוונה, אלו הן העובדות – את העובדה שחלק ניכר מהתאונות החמורות ברכב כבד נגרמות במגזר הערבי.

משה בקר: חלק ניכר מהמשאיות האינדיבידואליות האלו נמצא שם.

משה בקר: הבעיה שאנחנו נסוגים בכל העניין של המעמד של מי שאחראי במשרד הרישוי, במשרד התחבורה, באגף הרכב, מה שג'קי היה בזמנו.

משה בקר: המערך של הבקרה על קציני הבטיחות ועל הנהגים הוא לא מספיק גדול.

משה בקר: הייתה צריכה להיות פריסה כלל ארצית של יותר מפקחים, כדי שקצין הבטיחות יוכל, אחרי שהוא עובר על דיסקות של נהג אינדיבידואלי ורואה את הנושא של המהירות, את הנושא של שעות עבודה ומנוחה, להעביר את זה להם.

שמעון לוקמן: אני מבקש לקחת איזה 10 דקות אחורה לפני הבוץ שנזרק.

שמעון לוקמן: אני רוצה רגע לדבר מהצד של קצין הבטיחות אל מול המשאית הבודדת.

שמעון לוקמן: אין שום הבדל בין קצין הבטיחות המפעלי, וזה בנוגע לתקנה 168 ופיקוח על שעות עבודה ומנוחה, לבין קצין הבטיחות אל מול one man company.

שמעון לוקמן: אני אעיד על זה באופן אישי.

שמעון לוקמן: 17 שנים קיים המשרד.

שמעון לוקמן: אני אספר איך זה מתבצע.

שמעון לוקמן: עוצרים את נהג המשאית לביקורת, לא משנה איפה, בתנאי שזה לא באמצע הכביש: תראה לי את הדיסקות.

שמעון לוקמן: כשגומרים את כל הביקורת, מגיעים לתא הנהג: תן לי את הדיסקות.

שמעון לוקמן: התקנות מחייבות היום את בעל הרכב לשמור.

איתן כבל: יש פה משהו שלא הבנתי.

איתן כבל: אתם אומרים לי שלכל משאית יש קצין בטיחות.

דרור וגשל: לא בהכרח.

שמעון לוקמן: מעל 10 טון.

איתן כבל: אני מדבר על המשאיות שנכללות בתוך התהליך הזה.

דרור וגשל: למי שיש רישיון מוביל יש קצין בטיחות.

איתן כבל: יש משהו, שמעון, בהרצאה שלך שלא ברור לי.

איתן כבל: כאן אני רוצה שנעשה את הסגירה בדיוק כמו שעשינו את הסגירה בעניין השני.

איתן כבל: נהג המשאית, לא משנה אם הוא מהמגזר הערבי, הדרוזי, הצ'רקסי, היהודי.

שמעון לוקמן: לא חשוב.

איתן כבל: זה לא רלוונטי.

איתן כבל: נהג המשאית הוא נהג מוביל, יש לו קצין בטיחות.

איתן כבל: הוא מתקשר עם גוף פרטי.

איתן כבל: אני לא יודע איך זה בדיוק עובד, אבל נניח שהוא התקשר איתך, שמעון לוקמן.

איתן כבל: לך יש בלו"ז סדר עבודה, יש לך איקס משאיות.

איתן כבל: אני רוצה לוודא שפעם באיקס זמן - -

שמעון לוקמן: אחת לחודש.

איתן כבל: אני רוצה לוודא שפעם באיקס זמן אתה מגיע אליו לנקודה המוסכמת.

איתן כבל: לא באמצע הדרך, במקום שאתה יכול לקרוא בצורה שקטה, מסודרת.

אפי רוזן: שאתה מסוגל לפענח.

איתן כבל: במקום שאתה יכול לפענח את הטכוגרף.

איתן כבל: למי אתה מוציא דוח אחרי שעשית את הבדיקה?

שמעון לוקמן: לו.

שמעון לוקמן: אם יש חריגה, אני מתעד אותה אצלי.

איתן כבל: אתה כותב שם: בדקתי, הכל בסדר, סע לשלום.

שמעון לוקמן: יש חתימה.

איתן כבל: ברור לי שיש חתימה, שזה לא איזה משהו מרוח הקודש.

איתן כבל: עזוב את זה.

איתן כבל: מה קורה ברגע שמתברר שיש חריגה?

איתן כבל: יש כל מיני סוגי חריגות.

איתן כבל: יכולה להיות חריגה קטנה, יכולה להיות חריגה גדולה.

איתן כבל: אתה אומר לו: אדוני, דע לך, יש לך פה חריגה.

איתן כבל: כל כמה זמן אתה בודק?

שמעון לוקמן: אחת לחודש לפחות.

דרור וגשל: לא כתוב כל כמה זמן צריך לעשות.

שמעון לוקמן: כתוב שיש ביקורת חודשית של קצין בטיחות.

איתן כבל: אם לא כתוב, צריך שייכתב.

שמעון לוקמן: זה במסגרת המטלה.

שמעון לוקמן: מה יש לבדוק פה?

סיגלית ברקאי: יש את זה בטופס.

איתן כבל: יקיריי, אנחנו לא ממציאים את הגלגל.

איתן כבל: פה לא כתוב.

איתן כבל: אם כתוב, תראו לי איפה כתוב.

שמעון לוקמן: בתקנות שירותי הובלה.

איתן כבל: עזוב אותי משירותי הובלה.

שמעון לוקמן: לשם זה שייך.

שמעון לוקמן: משם לקוח רישיון המוביל.

איתן כבל: שמעון לוקמן, האם אתה קצין רכב או עורך דין רכב?

שמעון לוקמן: נהייתי בעוונותיי.

איתן כבל: אין לי ספק שלא היית עובר את הבחינה של לשכת עורכי הדין לפי התשובות שלך.

איתן כבל: האם אחרי שבדקת כתוב מתי אתה צריך להודיע ולמי?

איתן כבל: בעל הבית כתב לו, הזהיר אותו.

איתן כבל: מה עכשיו הוא יעשה עם זה?

איתן כבל: האם אחרי הפעם השנייה - - ?

אפי רוזן: פעם שלישית הוא מדווח לרשות.

איתן כבל: למה פעם שלישית?

איתן כבל: על זה נאמר: "אליה וקוץ בה".

איתן כבל: אלה דברים שצריכים היו להיות פשיטא - מי בעד, מי נגד, מי בעד, מי נגד.

איתן כבל: אני מנסה להבין אם יש פה לקונה שצריך לסגור.

איתן כבל: עצם העובדה שאני עדיין לא יושב על אדני ברזל מראה שכנראה יש בעיה.

איתן כבל: אם אני אכתוב שזה יהיה במקרה והוא חרג פעם שלישית או פעם שנייה, זה אומר שאתה מרשה לו לייצר מדרג עבירות.

איתן כבל: אחרי פעם שלישית קנסת אותו, התקדמת.

דרור וגשל: זה צריך להיות 3 פעמים רצופות.

איתן כבל: זה לא טוב 3 פעמים רצופות.

איתן כבל: אני רוצה להעביר לכם את החשיבות שאני מייחס לעניין הזה בכך שאני אפילו בא בפגרה.

איתן כבל: אני לא מוכן שזה יהיה מעבר לפעם שנייה, אני אומר את זה בצורה מאוד ברורה.

איתן כבל: אם אדם הוא חלק מחברה שיש לה 10 משאיות, אז יש את המערכת, משביתים לו את העבודה, זה סרט שלם.

איתן כבל: כשבן אדם הוא בן אדם פרטי, כשהוא אחראי על עצמו, פעם שלישית ברציפות נראה לי - - הוא יכול לסדר לו בלוח לו"ז חריגה מותר.

אפי רוזן: הצעתך לפעם שנייה מקובלת עלינו.

אפי רוזן: ההצעה משקפת איזו שהיא סבירות.

איתן כבל: אין פרק זמן.

איתן כבל: ברגע שבן אדם עשה פעם אחת, לא משנה מתי זה נעשה - -

אפי רוזן: קיימת אצלו חזקת הידיעה.

איתן כבל: כבר קיימת אצלו חזקת הידיעה.

איתן כבל: שמעון לוקמן או כל אחד מכם פה מוציא לאותו נהג, אומר לו: אדוני, הנה החריגה שלך, אם אתה עוד פעם אחת עושה, אני מחויב על פי דין להעביר את זה לישעיהו במשרד התחבורה.

איתן כבל: אחר כך יש את הטיפול של ישעיהו.

איתן כבל: הוא רואה אם טיפל, לא טיפל, אם נהג המשאית ביצע, לא ביצע.

איתן כבל: אני מניח שיש לנו את זה גם בהמשך.

שמעון לוקמן: אני מעיד על פעילות של עצמי מול הנהג הבודד.

שמעון לוקמן: אני עושה ביקורת.

שמעון לוקמן: אחרי שגמרתי את הביקורת, אני מתיישב איתו בקבינה, מבקש ממנו את הדיסקות שיש אצלו שהוא צריך לשמור.

דרור וגשל: לא, רק דיסקית של - -

שמעון לוקמן: 24 שעות אחורה בקבינה, 180 יום במשרדו.

שמעון לוקמן: משרדו של נהג המשאית הבודד הוא בקבינה, מי שלא יודע.

דרור וגשל: רק 24 שעות.

שמעון לוקמן: שם זה נמצא, מה לעשות.

שמעון לוקמן: אתה לוקח את הדיסקות, עובר עליהן.

שמעון לוקמן: בדקתי חודש אחורה מאז הביקורת האחרונה, ראיתי נקי?

שמעון לוקמן: אמרתי: יפה מאוד, תודה רבה.

שמעון לוקמן: אז אני חותם על רישיון המוביל.

שמעון לוקמן: אם ראיתי חריגה, אני שואל מה קרה ביום הזה.

שמעון לוקמן: הוא אומר לי: תקשיב, עבדתי בצפון, הגעתי הביתה חצי שעה יותר מאוחר.

שמעון לוקמן: אחד כזה חריג מתייג בדוח: יש חריגה, יש להקפיד, וממשיכים הלאה.

שמעון לוקמן: אם עברו חודשיים- שלושה ובביקורת הרביעית פתחתי את דיסקות הטכוגרף ומצאתי באותו חודש 3 או 4 אירועים שמעידים על אפדימיה, מעידים על שיטה, אני אומר לו: סטופ, אני לא מאשר לך לעבוד ככה.

שמעון לוקמן: אני מחיל את עצמי, למרות החקיקה, על הנהג.

שמעון לוקמן: אני אומר לכם דוגרי, זה בלי שום סנטימנטים.

שמעון לוקמן: זה הסיפור האמיתי.

שמעון לוקמן: כשהוא אומר לי: שמע, אני אחליף קצין בטיחות, אני אומר לו: חבר, אתה רוצה להחליף קצין בטיחות?

שמעון לוקמן: תחליף, אני לא נותן את ידיי לסיפור הזה.

שמעון לוקמן: מהמקום הזה אני רוצה משפט אחרון.

שמעון לוקמן: אפשר לפקח ולאכוף כמעט הכל, בתנאי שיש את הכלים.

שמעון לוקמן: פסקה (16) זה המקום שבו צריך להעלות את קצין הבטיחות מאוסף הניירות.

שמעון לוקמן: צריך לתת לו את הכוח של הפיקוח, לא של אוסף הניירות.

ניסים עזרן: גם את הכוח שלא יעיפו אותו בגלל זה.

שמעון לוקמן: שיעיפו.

שמעון לוקמן: שיחליפו אותי, אין לי בעיה.

שמעון לוקמן: אם על זה אני לא נרדם בלילה, תחליף אותי.

שמעון לוקמן: תחליף אותי, תחליף את השכיר, תחליף את כולם.

שמעון לוקמן: בסוף הוא יעמוד ברחוב לבד.

אורי חדד: אני יותר משלושה עשורים מתעסק בנהגי משאיות, מפקח על נהגי משאיות.

אורי חדד: לפני שנת 2000 לא היה לנו כוח לפקח על דיסקות החברה.

אורי חדד: מאז שיצא רישיון המוביל יש לנו כוח לעכב את המשאית, לעכב את הנהג בגלל חריגות.

אורי חדד: פשוט לא מאשרים לו לנסוע.

אורי חדד: יש לנו את הכוח הזה.

אורי חדד: יש לנו את שיתוף הפעולה של המשטרה.

אורי חדד: על זה צריך להסתמך.

אורי חדד: הבעיה היותר קשה זה שאי אפשר לפרש את תקנה 168.

אורי חדד: אני מניע היום 70 קציני בטיחות.

אורי חדד: כל יום אני נתקל בנהג שמתעכב 4 שעות בנמל.

אורי חדד: מה עושים איתו?

אורי חדד: מה עושים כשהוא 7 שעות מתעכב בנמל?

אורי חדד: מותר לו, אסור לו? זו בעיה יום יומית.

אורי חדד: קודם צריך לתקן את תקנה 168.

אורי חדד: יש הוראה של בית משפט מלפני כמה שנים.

גבי בן הרוש: מ-99.

אורי חדד: הוראה שאומרת לתקן את התקנה הזאת.

אורי חדד: היא אפשר לדרוש מקצין הבטיחות בלי לתקן את התקנה הזאת.

עודד שאולוף: אנחנו מדברים על כך שהנהג מחויב להחזיק את הדיסקית 24 שעות אחורה.

עודד שאולוף: בתקנה כתוב גם כמה שעות הוא נוסע במהלך השבוע.

עודד שאולוף: צריך לראות כמה הוא נסע במהלך השבוע - ולרכז את זה.

עודד שאולוף: הוא צריך להחזיק 7 דיסקות בקבינה, לא אחת.

עודד שאולוף: זה דבר אחד שצריך לתקן.

עודד שאולוף: דבר שני, יש בעיה בתקנה לגבי נהגי משאיות.

עודד שאולוף: אני אקח דוגמה מנהג של מערבל בטון.

עודד שאולוף: הוא מגיע למפעל בשעה 6:00, יושב עד שעה 16:00 במפעל.

שמעון לוקמן: ב-16:00 הוא מתחיל יציקה עד אור הבוקר.

עודד שאולוף: ב-16:00 הוא מתחיל יציקה עד 20:00 או עד 21:00 בלילה.

עודד שאולוף: הוא כל היום יושב במפעל, לא עובד.

עודד שאולוף: צריך לדבר על התקנה עצמה, לראות אם היא תקנה מסודרת.

גבי בן הרוש: מה שאמר שמעון לוקמן זו הבעיה האמיתית.

גבי בן הרוש: הוא אמר שהוא יושב בקבינה ובודק טכוגרפים.

גבי בן הרוש: רבותי, זה רציני?

שמעון לוקמן: אתה לא יושב בקבינה עם הנהג?

גבי בן הרוש: הוא יושב עם העבריין.

שמעון לוקמן: למה עבריין?

גבי בן הרוש: הוא יושב עם הנהג בקבינה במקום לשבת במשרד עם טבלאות אקסל.

גבי בן הרוש: יושב פה ראש אגף קציני בטיחות.

גבי בן הרוש: כמה קציני בטיחות מתוך 500 או 600 דיווחו לך על שעות עבודה?

קריאה: דיווחו.

קריאה: הוא עושה שימועים.

גבי בן הרוש: אפילו לא אחד.

גבי בן הרוש: הם נוסעים סביב השעון, מחליפים משאיות, מחליפים טכוגרפים.

גבי בן הרוש: אני באתי ודיברתי על אחריות.

גבי בן הרוש: אין אחריות מתחלקת.

גבי בן הרוש: אתה נותן לו סמכות?

גבי בן הרוש: תן לו אחריות.

גבי בן הרוש: אם הנהג עובר סדרתי, קח את קצין הבטיחות עם הנהג ותכניס אותם לבית סוהר.

איתן כבל: הוויכוח ביניכם מראה כמה העניין לא יושב על אדני ברזל.

איתן כבל: זה לגמרי לגמרי ברור.

איתן כבל: אני לא מופתע פה מהוויכוחים.

איתן כבל: האמת, לא היה צריך להיות פה שום ויכוח, אלה דברים שהם שחור-לבן.

איתן כבל: זה לא "אמרתי לו", "שתו לי", "אכלו לי", "בדק לי", "לא בדק לי".

איתן כבל: אני לא סתם מתעקש על זה שיש סדר פעולות.

איתן כבל: לא מעניין אותי מה אתה חושב או לא חושב, עד שאתה לא עושה "וי" ואומר: בדקתי זה, בדקתי זה - - החותמת של קצין הבטיחות מסיטה את האחריות מהנהג אל קצין הבטיחות.

איתן כבל: כל עוד אתה לא יודע אתה לא יודע.

איתן כבל: אם מחסום של המשטרה או של משרד התחבורה עצר משאית, האחריות היא של נהג המשאית.

איתן כבל: אני לא אתחיל לחייב כל קצין בטיחות שייסע עם קרוואן כדי לבוא עם כל הציוד, זו לא הכוונה.

איתן כבל: כולנו יודעים ומבינים שיש סדר פעולות שהוא חייב לעשות.

איתן כבל: הוא צריך לעשות את זה במקום שהוא יודע לעשות את זה.

איתן כבל: לא בשול הדרך, לא להגיד לו: אח שלי, תעצור לי בפינת דיזינגוף, תעמוד בצד 10 דקות.

איתן כבל: קצין הבטיחות צריך להבין את האחריות שלו.

איתן כבל: צריך שידע אותו נהג משאית שאם הוצאתי לו כקצין בטיחות דוח חריף, הוא לא יכול להעיף אותי כלאחר יד, אלא אם כן הוא הוא מוכיח שפעלתי מולו שלא על פי דין.

איתן כבל: הכי קל לבדוק את זה.

איתן כבל: כשמדובר במילואים, תמיד אפשר להמציא המצאה לזרוק איזה שהוא עובד.

איתן כבל: פה זה שחור לבן - או שהוא מבצע את הפעילות, או שהוא לא מבצע את הפעילות.

איתן כבל: אם הכל כתוב, זה כתוב.

איתן כבל: אני רוצה סיפור דרך ברור לגבי כל כמה זמן חובתו, האם יש לו טופס ברור שהוא ממלא אותו, ואם הוא ממלא אותו, למי הוא מעביר אותו.

איתן כבל: אמרנו שכשיש אירוע שני, החובה שלו היא לדווח.

איתן כבל: זה לא חייב להיות אירוע אחרי אירוע, זה יכול להיות אירוע אחד בינואר, אירוע שני בדצמבר.

איתן כבל: זה בכלל לא רלוונטי מבחינתי.

מרב תורג'מן: הוא לא יהיה רצוף?

איתן כבל: הוא לא חייב להיות רצוף.

דרור וגשל: הוא לא מוגבל לאיזה שהוא זמן?

דרור וגשל: אולי צריך לתחום את זה.

איתן כבל: אני חושב שכן נתחום את זה.

איתן כבל: הכוונה פה היא לא לייצר מצב שאנחנו כל היום רודפים עם מיקרוסקופ אלקטרוני.

איתן כבל: אני מדבר על פעם שנייה בשנתיים.

שמעון לוקמן: זה לא ריאלי.

אפי רוזן: שנתיים זה המון.

אפי רוזן: מדובר בנהגים שנוסעים אלפי קילומטרים בחודש.

איתן כבל: יקירי, זה כמו שאתה אומר לבן אדם שזה בסדר אם הוא רצח פעם בשנתיים.

איתן כבל: תקשיבו, עשיתי הקלה גדולה, הלכתי לקראת.

שמעון סודאי: על עבירת טלפון אין שיקול דעת.

איתן כבל: נכון.

שמעון סודאי: ככה זה צריך להיות.

איתן כבל: בדיוק.

שמעון לוקמן: על עבירת טלפון משלמים קנס.

שמעון לוקמן: יום למחרת מתחילים מחדש.

איתן כבל: אני אגיד לך מה ההבדל.

איתן כבל: אני לא מקבל את זה.

איתן כבל: זו משאית.

איתן כבל: יש לך כלי - -

שמעון סודאי: פצצה מתקתקת.

שמעון לוקמן: אדוני, אני איתך, אבל זה לא ריאלי מסיבה אחת ויחידה.

שמעון לוקמן: יכול להיות שמפה זה נראה הגיוני, אבל כשאתה יושב בקבינה - -

איתן כבל: אם טייס לא בא כל שבוע למילואים, לא משנה אם הוא חבר כנסת או אלוף - - זה לא מעניין אותי שאתה מזדהה איתי.

איתן כבל: זה כלי משחית, ענק.

איתן כבל: יש לו עלויות כספיות עצומות.

איתן כבל: אם הוא יפגע, ההרס שהוא ייצר הוא הרס עצום.

איתן כבל: אם אתה שואל אותי, לא הייתי נותן לך אפילו פעם אחת.

איתן כבל: אין כאן דילמה.

איתן כבל: לא צריך יותר מפעם אחת.

איתן כבל: זה לא שאנחנו אומרים: וואלה, לא נורא, הוא יצבור 100 תאונות, ניתן לו רק אחרי הנפגע ה-50.

איתן כבל: אין דבר כזה.

איתן כבל: זה חינוך.

איתן כבל: היום יודעים שיש את האפשרות להקל.

איתן כבל: אני בשום פנים ואופן לא מוכן להקל בדברים האלה.

איתן כבל: לא תהיה הקלה.

איתן כבל: ההקלה היחידה שאמרתי לכם היא עצם העובדה שאני מוכן לדבר על הפעם הראשונה.

שמעון לוקמן: נניח שאתה נהג משאית, יצאת ליום עבודה ב-06:00 בבוקר.

שמעון לוקמן: אתה מתכנן לסיים את היום ב-17:00, רק שבדרך מחיפה לאשדוד יש פקק בכביש החוף כך שאתה מגיע ב-18:15, לא ב-18:00.

שמעון לוקמן: מה אפשר לעשות?

איתן כבל: כשישעיהו או לא יודע מי קורא לו, הוא לא אומר לו: אדוני, אלה עומדים בתור לגרדום, אלה עומדים בתור לסקילה, אלה עומדים בתור לחנק.

איתן כבל: איפה אתה טועה?

איתן כבל: זה לא שאני מכניס את זה למחשב ואומר שאותי זה לא מעניין.

איתן כבל: כל פעם שעוצרים אותו הוא נתקע בפקק?

איתן כבל: על זה נאמר: "אתה חונן לאדם דעת ומלמד לאנוש בינה".

איתן כבל: החלק הכי חזק זה השכל הישר.

איתן כבל: איפה מתחילות הבעיות?

איתן כבל: כשכל פעם אתה מתחיל לספר את הסיפור שנתקעת.

איתן כבל: אתה יכול להיתקע פעם אחת.

איתן כבל: אתה יודע מה, אתה יכול להיתקע פעם שנייה.

שמעון לוקמן: ושלישית?

איתן כבל: גם שנייה אני לא מוכן פה.

איתן כבל: שנייה לא יהיה.

איתן כבל: יש סמכות לממונה.

איתן כבל: אני רוצה שידעו שפעם שנייה אין משחק.

איתן כבל: אחר כך זה נתון לסמכותו של המפקח, הוא יוכל להגיד לו: וואלה, נכון, אכן בדקתי, באותו יום היה פקק, הייתה תאונה, היה זה, היה זה.

איתן כבל: אני לא רוצה שכל אחד יבוא עם הסיפור של עצמו.

שמעון סודאי: תקנה 168 היא תקנה פלילית.

שמעון סודאי: יש קנס של 50,000 שקל למי שעובר אותה.

שמעון סודאי: אף אחד לא מיישם אותה.

דרור וגשל: אם הוא מורשע בבית משפט.

איתן כבל: בוודאי.

איתן כבל: מה, הוא יגיע לבית משפט?

שמעון לוקמן: הוא מגיע, רק הוא לא מורשע.

קריאה: כי התקנה לא ברורה.

איתן כבל: אני רוצה את הטופס הזה פה בפעם הבאה.

דרור וגשל: טפסים צריכים להיות בתקנות.

דרור וגשל: אם זה טופס קבוע, זה צריך להיות בתקנות.

אפי רוזן: אתה רוצה את זה בתקנה?

איתן כבל: כן.

אפי רוזן: לפני הישיבה הבאה יהיה טופס.

איתן כבל: אני סיכמתי, אלה הכללים, זה מה שיהיה.

איתן כבל: אני לא משחק עם העניין הזה.

צביקה דן: יש פה טענה על כך שאין דיווחים של קציני בטיחות.

איתן כבל: אין דבר כזה.

איתן כבל: יש חובת דיווח.

איתן כבל: אם קצין הבטיחות לא מדווח - -

דרור וגשל: זו גם עבירה פלילית.

איתן כבל: בוודאי.

איתן כבל: עבריין הוא עבריין.

אפי רוזן: סוף גנב לתלייה.

אורי חדד: למשרד התחבורה יש כוח אדיר, הוא מסוגל לעכב את חידושו של רישיון המוביל.

אורי חדד: החברות מפחדות פחד מוות.

אורי חדד: התקנה לא ברורה לבעל המשאית, לנהג, לקצין הבטיחות.

איתן כבל: אורי, אני יושב-ראש ועדת הכלכלה.

איתן כבל: זה נכון שהעברתי פה תיקונים וחקיקות שהיו תקועים 5, 10 ו-15 שנים.

איתן כבל: אני עוסק עכשיו בתקנות שמונחות בפניי.

איתן כבל: מה אתה רוצה שאני אעשה עכשיו - שאני אגיד: סליחה חברים, לכו הביתה?

אורי חדד: קודם תקנו את התקנה.

אורי חדד: שלחנו חברות לשימוע אצל ישעיהו.

אורי חדד: פירקו אותו בפרשנות של התקנה.

אורי חדד: אני אשלח לו חברות לשימוע.

אורי חדד: אני עושה את העבודה שלי.

אורי חדד: אתה לא פוגע במטרה.

איתן כבל: קוראים לי שר התחבורה?

איתן כבל: אני עוסק בתקנות שמונחות בפניי.

אורי חדד: מבקשים לתקן את זה.

איתן כבל: אני לא יכול לתקן את זה פה.

איתן כבל: תסלח לי, אני לא שר התחבורה.

איתן כבל: כל אחד יושב פה, מגיע עם קיטבג מלא בכל הצרות שלו.

איתן כבל: אני עכשיו נמצא במקום שיש תקנות לפניי.

איתן כבל: אם אדוני חושב שיש כאן בעיה שצריך לתת עליה את הדעת, יפנה לשר, יפנה עם העתק אלי, יגיד: שמע, אחרי מה שהעברתם, כל עוד לא - -

אורי חדד: אתה שולח אותי עם טופס.

איתן כבל: אורי, זה כבר לא קשור.

איתן כבל: אורי, תקשיב, אני משתדל לא ללמד אתכם את העבודה שלכם, למרות שמסתבר שגם את העבודה שלכם אתם לא יודעים.

איתן כבל: אתם כבר מכירים אותי, אתם יודעים מה אני דורש, אתם יודעים מה אני מבקש, אתם יודעים על מה אני מתעקש.

איתן כבל: 4 שעות על 3 פסקאות.

איתן כבל: אני סיימתי לשמוע אתכם.

איתן כבל: לא קידמתם אותי בכלום, בשום דבר.

איתן כבל: לא עזרתם לי, לצערי, בכלום.

איתן כבל: התחריתם מי יודע יותר ממי.

איתן כבל: בלבלתם לי את המוח.

איתן כבל: כמעט את כל הדברים הבאתי מעצמי, מהשכל הישר שלי, מתוך הרצון שלי להוציא מתחת ידיי את התקנות הטובות ביותר.

איתן כבל: אתם עסוקים בלבעוט אחד לשני מתחת לרגליים במקום לקדם את התהליך.

איתן כבל: זה לא יקרה יותר.

איתן כבל: אתם מחבלים ביכולת שלי להעביר את התקנות.

איתן כבל: נגמר הסיפור.

איתן כבל: אני עכשיו פועל אך ורק על פי השכל הישר שלי.

איתן כבל: בינתיים מסתבר שהוא יותר טוב משלכם, כי הוא נטול אינטרסים, הוא נטול כל מיני עניינים כאלה ואחרים.

איתן כבל: הוא נוגע בעניין עצמו, בעניין של בטיחות, בטיחות ובטיחות – מהנהג לרכב ולאזרחים שאחר כך עלולים, חס וחלילה, להיפגע סתם.

שמעון סודאי: היושב-ראש הקודם עשה דיונים סגורים.

דורון אברג'יל: נציג השר יושב פה.

דורון אברג'יל: אתה יכול לבקש ממנו להביא לישיבה הבאה את תקנה 168.

דורון אברג'יל: מה הבעיה?

איתן כבל: אני מודה לאדוני.

איתן כבל: אני ממליץ לאדוני לעשות את עבודתו כמו שצריך, אולי אז לא היינו צריכים לבוא לפה.

איתן כבל: דורון, אני לא אאפשר לך בפעם הבאה להיכנס.

איתן כבל: מה אתה מתחיל להתפלסף עלי?

איתן כבל: תודה רבה לכם.

איתן כבל: שננו היטב.

איתן כבל: אתם חפרנים חבל על הזמן, אתם לא מקדמים כלום.

איתן כבל: אתם עסוקים בלריב עם עצמכם.

איתן כבל: תודה רבה, הישיבה נעולה.